Larissa - Hoteliers Association

4ο Περιφερειακό Συνέδριο της Πανελλήνιας Ομοσπονδίας Ξενοδόχων, 3 Δεκεμβρίου, Λάρισα
2024-12-03 10:00 - 15:00 (Europe/Moscow) | Διαχρονικό Μουσείο Λάρισας, Λάρισα
Η Πανελλήνια Ομοσπονδία Ξενοδόχων σε συνεργασία με την Ένωση Ξενοδόχων Ν. Λάρισας ανακοινώνουν τη διεξαγωγή του 4ου Περιφερειακού Συνεδρίου της ΠΟΞ στη Λάρισα, στις 3 Δεκεμβρίου, σε αίθουσα του Διαχρονικού Μουσείου Λάρισας, υπό την αιγίδα της Περιφέρειας Θεσσαλίας και του Δήμου Λαρισαίων.
Η επιλογή της Λάρισας υπογραμμίζει την αξία της Θεσσαλίας συνολικά, σε μια περίοδο που η ανάπτυξη του τουρισμού μπορεί να προσφέρει ισχυρή ώθηση στην τοπική οικονομία, καθώς η ΠΟΞ, η οποία εκπροσωπεί πάνω από το 70% των ξενοδοχειακών επιχειρήσεων, οι οποίες συνεισφέρουν 10,5 δισεκατομμύρια ευρώ στο ΑΕΠ και απασχολούν περίπου 230.000 εργαζομένους, αναγνωρίζει τη σημασία της περιοχής στον ευρύτερο τουριστικό σχεδιασμό.
Παρά το γεγονός ότι αυτή τη στιγμή ο τουρισμός στη Θεσσαλία εκπροσωπεί λίγο πάνω από το 1% της συνολικής τουριστικής δραστηριότητας της χώρας, είναι απόλυτα εφικτό με στοχευμένες επενδύσεις και συνεργασίες να αξιοποιηθούν τα μοναδικά ανταγωνιστικά πλεονεκτήματα – το πλούσιο φυσικό περιβάλλον, τα πολιτιστικά μνημεία, και οι ακτογραμμές – ώστε να αναβαθμιστεί η θέση της περιοχής στον τουριστικό χάρτη της χώρας.
Στο συνέδριο θα συμμετέχουν ως Ομιλητές παράγοντες της Κυβέρνησης, της Περιφερειακής και Τοπικής αυτοδιοίκησης, εκπρόσωποι κλαδικών φορέων. Απευθύνεται και αναμένεται να το παρακολουθήσουν όλοι όσοι συμμετέχουν στην διαμόρφωση της τουριστικής εμπειρίας, ιδιοκτήτες και διευθυντικά στελέχη Ξενοδοχείων, Τουριστικών Καταλυμάτων, Ταξιδιωτικών γραφείων και Επιχειρήσεων παροχής τουριστικών δραστηριοτήτων και υπηρεσιών από όλη τη Θεσσαλία και τις όμορες Περιφέρειες.
Οι θεματικές ενότητες οι οποίες θα συζητηθούν είναι:

Τουρισμός στην Εποχή της Κλιματικής Κρίσης: Προσαρμογή Στρατηγικών για Βιωσιμότητα
Εναλλακτικές Μορφές Τουρισμού: Δημιουργία Μοναδικών Εμπειριών στη Θεσσαλία
Έξυπνες Πόλεις και Τουρισμός: Καινοτόμες Υποδομές για το Μέλλον
Η σημασία της προβολής στην τουριστική ανάπτυξη
Νησιωτικότητα: Προκλήσεις και Ευκαιρίες

Τέλος, θα γίνει παρουσίαση του Ελληνικού Πρωινού στη Θεσσαλία από το Ξενοδοχειακό Επιμελητήριο Ελλάαδος.

Παρακολούθηση Συνεδρίου:
Για όσους ενδιαφέρονται να παρακολουθήσουν το συνέδριο, η είσοδος είναι δωρεάν, με εγγραφή πατώντας στη φόρμα παρακάτω:

Δείτε το φωτογραφικό άλμπουμ του συνεδρίου εδώ.

Χορηγοί ΠΟΞ:
Χρυσοί Χορηγοί

Χορηγοί

Project Based Χορηγοί

Χορηγοί Συνεδρίου:
Μεγάλοι Χορηγοί

«Λάρισα και αρχαιότητες: αναζητώντας τον πλούτο της μητρόπολης της Θεσσαλίας μέσα από τα αρχεία»
2024-11-28 19:00 - 21:00 | Διαχρονικό Μουσείο Λάρισας, Λάρισα
Με αφορμή τη συμπλήρωση των εννέα χρόνων λειτουργίας του Διαχρονικού Μουσείου Λάρισας, η Εφορεία Αρχαιοτήτων Λάρισας διοργανώνει την Πέμπτη 28 Νοεμβρίου 2024 και ώρα 19.00 στον χώρο του Μουσείου εκδήλωση, ανοιχτή στο κοινό, με θέμα: «Λάρισα και αρχαιότητες: αναζητώντας τον πλούτο της μητρόπολης της Θεσσαλίας μέσα από τα αρχεία». Θα μιλήσει η Μαρία Σταματοπούλου, καθηγήτρια του Τομέα Κλασικών Σπουδών στο Lincoln College του Πανεπιστημίου της Οξφόρδης, σχετικά με τα ευρήματα της αρχαιολογικής έρευνας στη Λάρισα και την ευρύτερη περιοχή της, από την απελευθέρωση της Θεσσαλίας έως το 1960, μέσα από την αναδίφηση σε ποικίλο αρχειακό υλικό. Πρόκειται για μια νέα ματιά σε σωζόμενα αρχεία εγγράφων, φωτογραφιών και σχεδίων, που φέρνει στο φως τις προσπάθειες προστασίας και ανάδειξης των τοπικών αρχαιοτήτων, οι οποίες δεν υπήρξαν πάντα απρόσκοπτες ή ακίνδυνες στο πέρασμα των χρόνων.
Μετά την ομιλία θα ακολουθήσει μουσική συναυλία με τη Ρούλα Πίκουλα και τον Αποστόλη Γιάγκο στο πιάνο, την οποία διοργανώνει το Αναψυκτήριο του Διαχρονικού Μουσείου.
Η συγκεκριμένη εκδήλωση αποτελεί την αφετηρία για σειρά δράσεων της Υπηρεσίας, που θα πραγματοποιηθούν το 2025, στο πλαίσιο της συμπλήρωσης 50 χρόνων από την ίδρυσή της.

Ημερομηνία και ώρα: Πέμπτη 28 Νοεμβρίου 2024, ώρα 19.00
Τοποθεσία: Διαχρονικό Μουσείο Λάρισας

ΠΑΙΔΙΚΗ-ΕΦΗΒΙΚΗ ΣΚΗΝΗ ΠΕΡΙΟΔΟΣ 2024-25 «Αγαπητέ μου Τσάρλυ, Kαλά Χριστούγεννα»
2024-11-24 12:00 - 12:50, 2024-11-10 12:00 - 12:50, 2024-11-03 12:00 - 12:50, 2024-10-20 12:00 - 12:50, 2024-10-13 12:00 - 12:50 | Θέατρο «Κώστας Τσιάνος», Λάρισα
ΠΑΙΔΙΚΗ-ΕΦΗΒΙΚΗ ΣΚΗΝΗ
ΠΕΡΙΟΔΟΣ 2024-25

«Αγαπητέ μου Τσάρλυ, Καλά Χριστούγεννα»
Της Σοφιάννας Θεοφάνους
Θέατρο «Κώστας Τσιάνος»

Το θεατρικό έργο για παιδιά και εφήβους «Αγαπητέ μου Τσάρλυ, καλά Χριστούγεννα» της Σοφιάννας Θεοφάνους, ανεβαίνει στην παιδική – εφηβική σκηνή του Θεσσαλικού Θεάτρου σε σκηνοθεσία του Σίμου Κακκάλα, κατασκευή κουστουμιών – μασκών και σκηνικού της Μάρθας Φωκά και μουσική του Πέτρου Μάλαμα. Πρεμιέρα: 6 Οκτωβρίου στην σκηνή «Κώστας Τσιάνος».

Το έργο
Είναι ένα σύγχρονο έργο που βασίστηκε σε ιστορίες προσφύγων, οι οποίοι συμμετείχαν στα εργαστήρια που πραγματοποιήθηκαν στο Εθνικό Θέατρο την περίοδο 2018-2019. Έχει τιμηθεί με το Κρατικό Βραβείο Συγγραφής Θεατρικού Έργου για Παιδιά το 2020. Είναι γεμάτο χιούμορ και γενναιοδωρία που μιλά για την αγάπη, την φιλία, τις ανάγκες, την βαθιά επικοινωνία, την μοναξιά, την φαντασία, την ελπίδα, το όνειρο, τα κοινωνικά και πολιτισμικά στοιχεία, την δημιουργία ενός νέου κόσμου όπου κυριαρχεί η ανθρωπιά και η αγάπη.

Υπόθεση
Στη μέση του πουθενά συναντιούνται ένα αγόρι και ένα κορίτσι.. Τα δυο παιδιά προσπαθούν να επικοινωνήσουν με έναν τοίχο ορθωμένο ανάμεσα τους που εμποδίζει την οπτική επαφή. Αναγκάζονται να επικοινωνήσουν, να γνωριστούν, να μοιραστούν τα άγχη, τις αγωνίες, τις αναμνήσεις και τα συναισθήματα τους, τις ανάγκες τους, τα όνειρα τους για το αύριο, να ανταλλάξουν δώρα αλλά όχι βλέμματα. Ο τοίχος μοιάζει ανυπέρβλητος, πέφτει πυκνό χιόνι, τα παιδιά κρυώνουν. Θέλουν να συναντηθούν, να γνωριστούν, να κοιταχτούν στα μάτια, να αγκαλιαστούν και να ενώσουν τους κόσμους τους.

Ταυτότητα παράστασης
Κείμενο: Σοφιάννα Θεοφάνους
Σκηνοθεσία: Σίμος Κακκάλας
Μάσκες, σκηνικά, κοστούμια: Μάρθα Φωκά
Σχεδιασμός φωτισμών: Σοφία Αλεξιάδου
Μουσική σύνθεση: Πέτρος Μάλαμας
Παίζουν: Πέτρος Μάλαμας, Λυδία Βύρλα
Παραγωγή: Θεσσαλικό Θέατρο

Παραστάσεις πρωινές για σχολεία: 9.30 και 11.30 (Δευτέρα έως Παρασκευή)

Παραστάσεις ανοιχτές στο κοινό:
Κυριακή 6 Οκτωβρίου 7.00μ.μ.
Κυριακή 13 Οκτωβρίου 12.00μ.μ.
Κυριακή 20 Οκτωβρίου 12.00μ.μ.
Κυριακή 3 Νοεμβρίου 12.00μ.μ.
Κυριακή 10 Νοεμβρίου 12.00μ.μ.
Κυριακή 24 Νοεμβρίου 12.00μ.μ.

Διάρκεια παράστασης: 50΄
Τιμή εισιτηρίου για σχολεία: 5 ευρώ
Τιμή εισιτηρίου για ενήλικες: 10 ευρώ (στις ανοιχτές παραστάσεις για το κοινό)

Εισιτήρια για τις Κυριακάτικες παραστάσεις more.com
https://www.more.com/theater/agapite-mou-tsarly-kala-xristougenna/

Τηλέφωνο ταμείου: 2410 533417

Χορηγοί επικοινωνίας:
ΕΡΤ, ΕΡΤ3, ΘΕΣΣΑΛΙΑ ΤΗΛΕΟΡΑΣΗ, FormediaTV, TRT, radioTRT, Εφημερίδα Ελευθερία,Θεσσαλικέςεπιλογές, larissanet εφημερίδα, Larissanet.gr, Larissapress.gr, Formediaradio99,8, OnLarisa,.gr, Paidis.com, kosmoslarissa.gr, λαρισινά, larissorama.gr, TheNewspaper.gr, Ραδιοφωνικη λέσχη(Τρικάλων)97,6, Thelarissapaper.gr, radioΤύρναβοςfm103,8, Ραδιόφωνο 99,4 Πόλις, elassona884.gr, iLarissa.gr, τι Νέα Λάρισα; Larissa DeeJay95,7, Δημοτική Ραδιοφωνία Λάρισας 93,6, Musica Radio, Tirnavos Press, CAMPOS 97,8, larissaevents.gr, CityKidsGuide

ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ «Η Μουσική ως Τέχνη»
2024-11-03 11:00 - 13:00, 2024-11-02 18:00 - 20:00 | Διαχρονικό Μουσείο Λάρισας, Λάρισα
ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ
«Η Μουσική ως Τέχνη»

ΘΕΜΑΤΙΚΟΣ ΚΥΚΛΟΣ: «Η Μουσική πάει στο Μουσείο»

ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ
«Όταν η Μουσική συναντά τον Μύθον…»
Σάββατο 2 Νοεμβρίου, ώρα 18.00 και Κυριακή 3 Νοεμβρίου, ώρα 11.00

Εκπαιδευτικό πρόγραμμα αφήγησης και μουσικής για παιδιά

«Όταν η Μουσική συναντά τον Μύθον…»: Ανακαλύπτοντας τη μαγεία της μυθολογίας μετά μουσικής… στο Διαχρονικό Μουσείο Λάρισας.
Τα Εκπαιδευτικά Προγράμματα «Η Μουσική ως Τέχνη» του Δημοτικού Ωδείου Λάρισας, εγκαινιάζουν τον θεματικό κύκλο «Η Μουσική πάει στο Μουσείο» ξεκινώντας από το Διαχρονικό Μουσείο, όπου η μουσική θα συναντήσει τον μύθο.
Αυτός ο θεματικός κύκλος αποτελεί μια πολιτιστική εξερεύνηση μέσω των μουσείων της πόλης μας. Σε συνεργασία με τοπικά αρχαιολογικά και λαογραφικά μουσεία, το πρόγραμμα θα εκθέσει τα παιδιά σε ιστορικά αντικείμενα και παραδόσεις μέσω ξεναγήσεων που ενσωματώνουν μουσική.
Μια συναρπαστική και μοναδική εκπαιδευτική εμπειρία, που συνδυάζει μύθους, μουσική και παιχνίδι, περιμένει τα παιδιά αυτόν τον Νοέμβριο στο Διαχρονικό Μουσείο Λάρισας, όπου αφήγηση μύθων, ζωντανή μουσική και διαδραστικά παιχνίδια θα ενωθούν, για να εξάψουν τη φαντασία και τη δημιουργικότητά τους. Αυτό το ιδιαίτερο στο είδος του πρόγραμμα θα μεταφέρει τους συμμετέχοντες στον μυθικό κόσμο της Θεσσαλίας, όπου θα συναντήσουν θρυλικούς μυθικούς χαρακτήρες και θα εξερευνήσουν τα μουσειακά εκθέματα με τρόπους που δεν είχαν ξαναδεί.

Το Σάββατο 2 Νοεμβρίου, στις 6:00 μ.μ. και την Κυριακή 3 Νοεμβρίου, στις 11:00 π.μ. τα παιδιά θα ταξιδέψουν σε αρχαίους μύθους που συνδέονται με την ιστορία και τα εκθέματα του μουσείου μέσα από την αφήγηση της Νίκης Κάπαρη. Ο μουσικός και συνθέτης Γιάννης Ψειμάδας θα συνοδεύσει τις ιστορίες με μια ποικιλία οργάνων, δημιουργώντας μαγευτικά ηχοτοπία και τραγούδια που ενισχύουν την αφήγηση και εμπλέκουν τις αισθήσεις. Το πρόγραμμα θα ολοκληρωθεί με διαδραστικά παιχνίδια σχεδιασμένα από την Ολυμπία Τσαγιάννη, που θα αντικατοπτρίζουν και θα επεκτείνουν όσα έμαθαν τα παιδιά κατά τη διάρκεια της εμπειρίας της αφήγησης. Αυτές οι δραστηριότητες θα ενθαρρύνουν τη συμμετοχή και τη φαντασία των παιδιών, προσκαλώντας τα να συνδεθούν με τους μύθους και τη μουσική με παιχνιδιάρικους τρόπους.

**Σχεδιασμός, Οργάνωση και Συντονισμός:**
Ολυμπία Τσαγιάννη

Η είσοδος είναι ελεύθερη (περιορισμένη διαθεσιμότητα, απαιτείται δήλωση συμμετοχής). Το πρόγραμμα υλοποιείται με την υποστήριξη της Αντιδημαρχίας Πολιτισμού του Δήμου Λαρισαίων και τη συνεργασία του Διαχρονικού Μουσείου Λάρισας με το Δημοτικό Ωδείο Λάρισας.
Σάββατο 2 Νοεμβρίου 2024** 6:00 μ.μ.
Κυριακή 3 Νοεμβρίου 2024** 11:00 π.μ.
Διαχρονικό Μουσείο Λάρισας

ΔΗΛΩΣΕΙΣ ΣΥΜΜΕΤΟΧΗΣ: 24-31/10, καθημερινά 08.00-20.00.
Διαχρονικό Μουσείο Λάρισας, τηλ. 2413 508242

«ΓΥΝΑΙΚΕΣ ΠΟΙΟΥΝ ΜΥΘΟΝ»: Μία παράσταση αφήγησης στο Διαχρονικό Μουσείο Λάρισας
2024-11-02 20:00 - 21:00
ΔΗΜΟΤΙΚΟ ΩΔΕΙΟ ΛΑΡΙΣΑΣ
ΘΕΜΑΤΙΚΟΣ ΚΥΚΛΟΣ: «η Μουσική πάει στο Μουσείο.»
ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ

ΠΑΡΑΣΤΑΣΗ ΑΦΗΓΗΣΗΣ ΓΙΑ ΕΝΗΛΙΚΕΣ ΜΕΣΑ ΣΤΟ ΜΟΥΣΕΙΟ.

«ΓΥΝΑΙΚΕΣ ΠΟΙΟΥΝ ΜΥΘΟΝ»

Σάββατο 2 Νοεμβρίου, ώρα 20.00

«ΓΥΝΑΙΚΕΣ ΠΟΙΟΥΝ ΜΥΘΟΝ»: Από τις μούσες στις νεράιδες,
οι γυναίκες στον μύθο και τη λαϊκή παράδοση.

Το Δημοτικό Ωδείο, στο πλαίσιο του θεματικού κύκλου «Η Μουσική πάει στο Μουσείο», σε συνεργασία με το Διαχρονικό Μουσείο Λάρισας και την υποστήριξη της Αντιδημαρχίας Πολιτισμού του Δήμου Λαρισαίων, ανακοινώνει μια μοναδική παράσταση αφήγησης για ενήλικες, με τίτλο «Γυναίκες ποιούν μύθον», ένα καθηλωτικό ταξίδι στους αρχαίους μύθους και τη λαογραφία, όπου η παρουσία του γυναικείου πνεύματος ζωντανεύει. Αυτή η εκδήλωση θα λάβει χώρα στην καρδιά του μόνιμου εκθεσιακού χώρου του μουσείου, δημιουργώντας μια απρόσκοπτη σύνδεση μεταξύ τέχνης, ιστορίας και ζωντανής παράστασης, μέσα σε μια μαγική ατμόσφαιρα.
Σε ένα οικείο περιβάλλον που περιβάλλεται από τα διαχρονικά αντικείμενα του μουσείου, η αφήγηση θα ξεδιπλώσει ιστορίες για μούσες, θεές και μυθικές γυναίκες από την αρχαιότητα, μαζί με ιστορίες νεράιδων και άλλων γυναικείων μορφών από τη λαογραφία και τις προφορικές παραδόσεις. Αυτές οι ιστορίες, βαθιά ριζωμένες στην πολιτιστική κληρονομιά διαφορετικών πολιτισμών, αναδεικνύουν τη διαρκή δύναμη και το μυστήριο των γυναικών στη μυθολογία και την παράδοση.
Η αφήγηση από τη Νίκη Κάπαρη, θα έχει τη συνοδεία ζωντανής μουσικής, τραγουδιού και ατμοσφαιρικών ηχοτοπίων, από τον μουσικό και συνθέτη Γιάννη Ψειμάδα, που θα μεταφέρουν το κοινό στον χρόνο, δημιουργώντας μια πολυαισθητηριακή εμπειρία. Κάθε μύθος και θρύλος θα συνοδεύεται από όργανα και ήχους που προκαλούν το συναισθηματικό βάθος και τον πολιτιστικό πλούτο αυτών των διαχρονικών ιστοριών. Την οργάνωση και τον συντονισμό αυτής της αφηγηματικής παράστασης με μουσική, έχει η Ολυμπία Τσαγιάννη, καθηγήτρια του ΔΩΛ και πολιτισμολόγος.
Η αφηγήτρια ΝΙΚΗ ΚΑΠΑΡΗ, η οποία είναι και δασκάλα αλλά και λαογράφος, υπηρετεί την πανάρχαια τέχνη του λόγου με σεβασμό, αλήθεια και αγάπη θέλοντας να διαφυλάξει και να μεταδώσει σε μικρούς και μεγάλους τόσο την τέχνη της αφήγησης όσο και την πολύτιμη παραμυθιακή μας κληρονομιά. Ο ΓΙΑΝΝΗΣ ΨΕΙΜΑΔΑΣ μουσικός και συνθέτης (από το 2014 έως το 2018 ήταν ο συνθέτης των τελετών Αφής και Παράδοσης της Ολυμπιακής Φλόγας με την ομάδα της χορογράφου Αρτέμιδος Ιγνατίου), αγκαλιάζει την αφήγηση με τις μουσικές και τα ηχητικά τοπία που δημιουργεί, με παραδοσιακά αλλά και ασυνήθιστα όργανα από όλον τον κόσμο. Η κάθε νότα του είναι σοφά τοποθετημένη και υπάρχει μια βαθιά αρμονία ανάμεσα στον λόγο και τη μουσική, που οδηγεί τον ακροατή σε μακρινά ταξίδια της ψυχής και του μυαλού. Η Νίκη Κάπαρη και ο Γιάννης Ψειμάδας έχουν μεγάλη εμπειρία από τέτοιου είδους προγράμματα, τα οποία ξεκίνησαν το 2006 για πρώτη φορά στο Εθνικό Αρχαιολογικό Μουσείο.
Η μόνιμη αίθουσα εκθέσεων του Διαχρονικού Μουσείου προσφέρει το τέλειο σκηνικό για αυτό το μοναδικό στο είδος του γεγονός, όπου η ιστορία θα περιβάλλει κυριολεκτικά το κοινό καθώς θα ακούει ιστορίες που έχουν αντέξει στη δοκιμασία του χρόνου.

**Δηλώσεις συμμετοχής και πληροφορίες:**
ΕΙΣΟΔΟΣ ΕΛΕΥΘΕΡΗ
Οι συμμετοχές είναι περιορισμένες, για να εξασφαλίσουν μια οικεία και καθηλωτική εμπειρία αλλά και λόγω του χώρου πραγματοποίησης της εκδήλωσης. Για δήλωση συμμετοχής επικοινωνήστε με το 2413 508242 στο Διαχρονικό Μουσείο από 24-31/10 καθημερινά 08.00-20.00.

Πληροφορίες: https://dhmotikoodeiolarissas.gr/
Επικοινωνία: imousikiwstexnidwl@gmail.com

4o Φεστιβάλ AnimACEd
2024-11-01 08:00 - 2024-11-10 17:00 | Λάρισα, Λάρισα
Το 4ο Φεστιβάλ AnimACEd ξεκινάει επίσημα την Παρασκευή 1 Νοεμβρίου στο Χατζηγιάννειο Πνευματικό Κέντρο Λάρισας και θα διαρκέσει έως τις 10 Νοεμβρίου 2024. Απευθύνεται σε όλες τις ηλικίες, με πεδίο δράσης το animation, την τέχνη, τον πολιτισμό και την εκπαίδευση, ενώ θα πραγματοποιούνται δράσεις εκτός από το Χατζηγιάννειο, στο Μύλο του Παππά και σε άλλους χώρους.
Η καλλιτεχνική ομάδα Πασπαρτού, σε συνεργασία με το τμήμα animation του Πανεπιστημίου Δυτικής Αττικής και την Αντιδημαρχία Πολιτισμού του Δήμου Λαρισαίων, διοργανώνουν και φέτος ένα πολυθεματικό Φεστιβάλ τεχνών, με ταινίες ( animation- ντοκιμαντέρ- μυθοπλασίας), εργαστήρια για παιδιά και ενηλίκους, σεμινάρια, εκπαιδευτικά προγράμματα, θέατρο, μουσική, χορό, ψυχαγωγικές δράσεις κ.ά.
Αναλυτικά το πρόγραμμα έχει ως εξής:
Τετάρτη 30/10 Μύλος του Παππά
Εγκαίνια έκθεσης φωτογραφίας Χρήστου Βλάχου «Θεσσαλία, έρημοι τόποι», 19:00 – 22:00.
Πέμπτη 31/10 Μύλος του Παππά
Έκθεση φωτογραφίας Χρήστου Βλάχου «Θεσσαλία, έρημοι τόποι», 19:00 – 22:00.
Παρασκευή 1/11
Έκθεση φωτογραφίας Χρήστου Βλάχου «Θεσσαλία, έρημοι τόποι», Μύλος του Παππά, 19:00 – 22:00.
Επίσημη έναρξη του Φεστιβάλ AnimACEd
Χατζηγιάννειο Πνευματικό Κέντρο, ώρα 20:30.

Χαιρετισμοί από διοργανωτές.
Παρουσίαση προγράμματος.
Προβολή ταινίας animation El Empleo του Santiago Bou Grasso σε μουσική σύνθεση Ελένης Εξάρχου, παρουσίαση/ομιλία της ίδιας.
Προβολή ταινίας animation Afterimage του Αντώνη Ντούσια, παρουσία σκηνοθέτη.
Προβολή ταινιών animation προγράμματος Σχεδιασμός Οπτικών Εφέ και Κινούμενης Εικόνας, του ΕΑΠ, παρουσιάζει η animator Φανή Μούκα.
Παράσταση χορού «Χορομύθι» σε χορογραφίες Ρούλας Πίκουλα και Νάντιας Σάββα, από τη σχολή μπαλέτου Μάχης Αγγελούλη – Ιωάννας Λαγού.
Break – Μπουφές (15’).
Προβολή ταινίας ντοκιμαντέρ/animation, «Η βασίλισσα της Νέας Υόρκης», της σκηνοθέτιδας Βάλερυ Κοντάκος .

Παρουσίαση της εκδήλωσης: Κωνσταντίνα Κουκολίτσου.

Σάββατο 2/11 Μύλος του Παππά
11:00 – 22:00 Έκθεση φωτογραφίας Χρήστου Βλάχου «Θεσσαλία, έρημοι τόποι».
11:00 – 13:00 Δράσεις για παιδιά: Ζογκλέρ/ξυλοπόδαροι μασκότ, διαδραστικά παιχνίδια.
12:00 – 13:00 Προβολές ταινιών animation
13:00 – 14:00 Εργαστήριο κατασκευής κινουμένων σχεδίων – «Ο κύκλος των συναισθημάτων», Ευφροσύνη Πασαλίδου / Συνοδή Χατζοπούλου.
13:00 – 14:00 Εργαστήριο animation – «Ποιος φοβάται τον οδοντίατρο;», Κατερίνα Μπουνέλα / Δώρα Παπαδούλη.
17:00 – 18:00 Εργαστήριο animation για παιδιά και γονείς – «Πιάσε μου το χέρι», Ευφροσύνη Πασαλίδου / Θεοδώρα Τσακνάκη.
18:00 – 19:00 Εργαστήριο μουσικής – «Τραγουδώ, χορεύω, μουσική γυρεύω», Κωνσταντίνα Κουκολίτσου / Βάσω Ψωφάκα.
19:00 – 20:00 «Ορφέας και Ευρυδίκη» – θεατρικό παιχνίδι για παιδιά με χρήση κινούμενης εικόνας, Κατερίνα Μπουνέλα/ Δώρα Παπαδούλη / Μαρίνα Κεδρά.
19:00 – 20:00 Workshop του animator και σκηνοθέτη ταινιών Αντώνη Ντούσια “Παρουσίαση βασικών τεχνικών 3D Animation και εισαγωγή στη στερεοσκοπία”.
20:00 – 21:00 Προβολές βραβευμένων ταινιών animation.
20:30 – 22:00 Θεατρική παράσταση «Το μπουφάν της Χάρλεϊ», σε σκηνοθεσία Ηλία Β. Παπαγιάννη, με την Αναστασία Μιχαλούδη.
Κυριακή 3/11 Μύλος του Παππά
11:00 -12:15 Παιδική θεατρική παράσταση «Η Ρούμπι και το γενναίο λιοντάρι», σε σκηνοθεσία Ηλία Β. Παπαγιάννη.
12:20 – 13:00 Θέατρο δρόμου με τους Sisanaht Rozi και Leroux.
13:00 – 14:00 Εργαστήριο κατασκευής κινουμένων σχεδίων «Βόλτα στην πόλη», Ευφροσύνη Πασαλίδου / Μαρίνα Κεδρά.
13:00 – 14:00 Προβολές ταινιών animation – φοιτητικό πρόγραμμα.
17:00 – 18:30 Εργαστήριο animation «Κάνε ένα A- Like» Κατερίνα Μπουνέλα / Μαρίνα Κεδρά.
17:00 – 20:00 Εργαστήριο κινηματογράφου, παραγωγής ντοκιμαντέρ «Θεσσαλία, έρημη γη», με τον σκηνοθέτη Δημήτρη Παπαδόπουλο.
18:30 – 19:15 Προβολές βραβευμένων ταινιών animation.
19:30 – 21:00 Θεατρική παράσταση «Το μπουφάν της Χάρλεϊ», σε σκηνοθεσία Ηλία Β. Παπαγιάννη, με την Αναστασία Μιχαλούδη.
21:00 – 23:30 Μουσική παράσταση από MadRegal και M.Sakelliou, Jazz & more sounds – Μπαράκι του Μύλου.

Δευτέρα 4/11 Λωτός (Σκίπη 5) Λάρισα
21:15 Θεατρικό εργαστήρι – «Ο μονόλογος στην νεοελληνική δραματουργία», με θεωρητικό και πρακτικό πλαίσιο, από την ηθοποιό – σκηνοθέτιδα Αναστασία Μιχαλούδη.
Τρίτη 5/11 Λωτός (Σκίπη 5) Λάρισα
21:00 Μάθημα αυτοάμυνας για γυναίκες και ευάλωτες κοινωνικές ομάδες, από τον Δημήτρη Μαντζιαφό.
Τετάρτη 6/11 Λωτός (Σκίπη 5) Λάρισα
21:00 – Προβολές ντοκιμαντέρ μικρού μήκους για το περιβάλλον από το πρόγραμμα «Διάπλασις» της Βουλής Τηλεόρασης.
Πέμπτη 7/11 Λωτός (Σκίπη 5) Λάρισα
21:00 «Η υποκριτική στις ταινίες animation», Voice acting, από τον ηθοποιό και παραγωγό ταινιών animation Βασίλη Σακκά.
Παρασκευή 8/11
Εργαστήριο animation για παιδιά δημοτικού στα Εκπαιδευτήρια Ράπτου, από Ευφροσύνη Πασαλίδου, Θεοδώρα Τσακνάκη, Μαρίνα Κεδρά.
Σάββατο 9/11
Μύλος του Παππά 11:00 Εργαστήριο animation για ενήλικες από Σπύρο Σιάκα / Λαμπρινή Τριβέλλα.
Δημοτικό Θέατρο Τυρνάβου20:00 Προβολές ταινιών animation παρουσία του Αναπληρωτή Καθηγητή Πανεπιστημίου Δυτικής Αττικής και σκηνοθέτη animation κ. Σπύρου Σιάκα.
Kυριακή 10/11
Καράσσο Τύρναβος
11:00 – 13:00 Εργαστήριο animation από Σπύρο Σιάκα / Λαμπρινή Τριβέλλα.
Λάρισα – Λωτός
11:00 – 14:00 Εργαστήριο κινηματογράφου, παραγωγής ντοκιμαντέρ «Θεσσαλία, έρημη γη», με τον σκηνοθέτη Δημήτρη Παπαδόπουλο.

Έναρξη του Φεστιβάλ Παρασκευή 1 Νοεμβρίου 2024, Χατζηγιάννειο Πνευματικό Κέντρο Λάρισας, ώρα 20.30.
Το πρόγραμμα υλοποιείται με την επιχορήγηση και υπό την αιγίδα του ΥΠΠΟΑ.

Ημερονημίες: 1 – 10 νοεμβρίου 2024
Τοποθεσίες:

Χατζηγιάννειο Πνευματικό Κέντρο
Μύλος του Παππά
Δημοτικό Θέατρο Τυρνάβου
Λωτός

και άλλοι χώροι….

Στην Άκρη Ελασσόνας η 1η Γιορτή Πατάτας
2024-10-27 12:00 - 15:00 | Άκρη Ελασσόνας, Άκρη Ελασσονας
Ο ΜΕΣ Άκρης, σε συνεργασία με τους παραγωγούς πατάτας, διοργανώνει την 1η Γιορτή Πατάτας την Κυριακή 27 Οκτωβρίου 2024 και ώρα 12.00 μ. στην πλατεία του χωριού.
Θα σερβιριστούν μαγειρεμένα πατατοεδέσματα και όχι μόνο και θα ακολουθήσει γλέντι με τον Dj Paul Blionas.

To Startup Greece Week για πρώτη φορά στη Λάρισα!
2024-10-24 18:00 - 22:00 | Ξενοδοχείο Διόνυσος, Λάρισα
Το Startup Greece, έρχεται για πρώτη φορά στη Λάρισα, και σε συνεργασία με τον οργανισμό Prosvation, διοργανώνουν το Startup Greece Week! Πρόκειται για ένα απόγευμα γεμάτο με ανταλλαγή εμπειριών και γνώσεων από έμπειρους startuppers που θα επισκεφθούν τη πόλη.
Στο Ξενοδοχείο Διόνυσος (αίθουσα συνεδρίων), τη Πέμπτη 24 Οκτωβρίου, ετοιμαστείτε να ακούσετε από ανθρώπους της νεοφυούς επιχειρηματικότητας, για το πως κατάφεραν να μετατρέψουν τις ιδέες τους σε καινοτόμα προϊόντα, και πως προσέγγισαν επενδυτές (venture capitals) και εξασφάλισαν χρηματοδότηση, αλλά και να συνομιλήσετε μαζί τους στο τέλος!
Μέσα από 6 ομιλίες (ξεκινούν στις έξι το απόγευμα), που αφορούν τη τεχνητή νοημοσύνη, τις έξυπνες πόλεις, τα έξυπνα σπίτια, τα επενδυτικά κεφάλαια, τις πωλήσεις, τον τουρισμό αλλά και τη μαθητική επιχειρηματικότητα, οι παρευρισκόμενοι θα αναπτύξουν την επιχειρηματική κουλτούρα τους, ενώ συγχρόνως θα δουν από ποικίλες οπτικές γωνίες, τις δυσκολίες της καινοτόμου επιχειρηματικότητας.
Η συμμετοχή είναι δωρεάν, και η εκδήλωση απευθύνεται σε όλους!
Απαιτείται η κράτηση θέσης στο prosvation.gr/startup-greece-week/
Το πρόγραμμα θα ανακοινωθεί σύντομα. Περισσότερες πληροφορίες αναρτούνται κάθε μέρα στο facebook https://fb.me/e/21anm48Wl
Η εκδήλωση είναι μέρος του StartupGreeceWeek, μίας εβδομάδας γεμάτης από δράσεις που φιλοξενούνται από οργανισμούς που στοχεύουν στη προώθηση καινοτόμων και να δικτυώσουν το οικοσύστημα επιχειρηματικότητας. Συγχρηματοδοτείται από την Ευρωπαϊκή Ένωση και το έργο EcoVentures. Με την υποστήριξη του Σ.Θ.Ε.Β.

Ημερομηνία και ώρα: Πέμπτη 24 Οκτωβρίου, 18:00
Τοποθεσία: Ξενοδοχείο Διόνυσος, Λάμπρου Κατσώνη 24, Λάρισα

Σοφία Βέμπο, Η Γυναίκα Θρύλος»… Μουσική εκδήλωση στο Δ.Ω.Λ.
2024-10-23 19:30 - 21:30 | Δημοτικό Ωδείο Λάρισας, Λάρισα
Αφηγηματική – μουσική εκδήλωση, με τίτλο «Σοφία Βέμπο, Η Γυναίκα Θρύλος»… , διοργανώνει την Τετάρτη 23 Οκτωβρίου 2024 στις 19.30, στο Δημοτικό Ωδείο Λάρισας, η Λαρισαϊκή Λέσχη Λάρισας, με αφορμή την Εθνική επέτειο της 28ης Οκτωβρίου και συναισθανόμενη την σημαντικότητα του ρόλου της Σοφίας Βέμπο, κατά την διάρκεια των επιχειρήσεων των Ελληνικών Δυνάμεων στον Β ΄Παγκόσμιο Πόλεμο.
Η παράσταση είναι δημιούργημα της ηθοποιού Ελντας Φλέγκα, της οποίας η Σοφία Βέμπο υπήρξε νονά. Η Έλντα Φλέγκα θα είναι και η αφηγήτρια της βραδυάς.
Η εκδήλωση πραγματοποιείται σε συνδιοργάνωση με την ΔΕΥΑΛ, υπό την αιγίδα του Δήμου Λαρισαίων και χορηγό την εταιρία TEDRA.

Ημερομηνία και ώρα: Τετάρτη 23 Οκτωβρίου 2024, 19:30
Τοποθεσία: Δημοτικό Ωδείο Λάρισας

"Σέρρα - Η ψυχή του Πόντου" στο Δημοτικό Ωδείο Λάρισας
2024-10-19 21:00 - 23:00 | Δημοτικό Ωδείο Λάρισας, Λάρισα
Σέρρα
“Θα σας διηγηθώ την ιστορία του πατέρα μου… γιατί άραγε;”
Μια θεατρική εμπειρία που συνεπαίρνει τον θεατή σε ένα μοναδικό ταξίδι, απ’ όπου και αν κατάγεται.
Μία ηθοποιός. 12 ρόλοι.
Η Λεμονιά παρουσιάζεται στο κοινό για να αφηγηθεί την ιστορία του πατέρα της, του Γαληνού Φιλονίδη. Μια ιστορία που ξεκινάει από το 1915 και ολοκληρώνεται το 1962, στην Τραπεζούντα και άλλες περιοχές του Πόντου, στην Αμπχαζία και στο Καζακστάν.
Ο Γαληνός διχάζεται ανάμεσα σε δυο γυναίκες, δοκιμάζονται οι ηθικές του αρχές κι έρχεται αντιμέτωπος με την αγριότητα και τις τρικυμίες της ψυχής, ενώ στο πρόσωπο του και στην πορεία του αντανακλούν τα δεινά των Ελλήνων του Πόντου και των Αρμενίων.
Ένα έργο γεμάτο έρωτα, μυστήριο, αγριότητα, ραδιουργίες, κωμικές στιγμές, εξαθλίωση και αξιοπρέπεια. Ένα ταξίδι που γράφει η ζωή, που φαντάζει με τις φλόγες του χορού της φωτιάς, του χορού Σέρρα.
Συντελεστές:
Συγγραφέας και θεατρική διασκευή: Γιάννης Καλπούζος
Σκηνοθεσία: Σωτήρης Χατζάκης
Φωτισμοί: Αντώνης Παναγιωτόπουλος
Σύνθεση-Μουσική Επιμέλεια: Ματθαίος Τσαχουρίδης
Σκηνικά-Κοστούμια: Έρση Δρίνη
Χοροδιδασκαλία: Στέφανος Σιδηρόπουλος
Φωτογραφία αφίσας: Πάνος Βλασόπουλος
Γραφιστική επιμέλεια-Video Editing: Μαίρη Μούσα
Προβολή-Δημόσιες Σχέσεις: Μαρκέλλα Καζαμία, 6946507792
Παραγωγή: Sifa Production
Ερμηνεύει η Χρύσα Παπά.
Ημερομηνία και ώρα: 19 Οκτωβρίου, 21:00
Τοποθεσία: Δημοτικό Ωδείο Λάρισας
Εισιτήρια: 17€ γενική είσοδος, 15€ φοιτητικό, ανέργων (μόνο με την επίδειξη των αντίστοιχων δικαιολογητικών κατά την είσοδο), ΑμεΑ
Προπώληση: Στο Βιβλιοχαρτοπωλείο Άνεμος και στο more.com

Εγκαίνια της Εικαστικής Έκθεσης «Mother Water» στο 9ο Διακαλλιτεχνικό και Διεπιστημονικό Φεστιβάλ OPEN NIGHTS
2024-10-19 20:00 - 22:00 | Διαχρονικό Μουσείο Λάρισας, Λάρισα
Το Σάββατο 19 Οκτωβρίου είναι η τρίτη ημέρα του 9ου διακαλλιτεχνικού και διεπιστημονικού Φεστιβάλ OPEN NIGHTS. Σειρά εκδηλώσεων θα λάβει χώρα στο Διαχρονικό Μουσείο Λάρισας καθώς και στον Μύλο του Παππά.
Στο Διαχρονικό Μουσείο Λάρισας και ώρα 20:00 θα εγκαινιαστεί η εικαστική έκθεση που πρόκειται να διαρκέσει δύο εβδομάδες και θα είναι επισκέψιμη καθημερινά 08:00 – 20:00. Περιλαμβάνει την εικαστική εγκατάσταση «Mother Water» των Nour Kara (Ιράν) και Luzia Pardo (Ισπανία) (project «Ετεροτοπίες»), την εγκατάσταση video του Johannes Christopher Gerard (Γερμανία) και τη ζωγραφική – γλυπτική εγκατάσταση του Roland Brummer (Γερμανία).
Παράλληλα, θα παρουσιαστεί η Performance Μουσικής «Mother Water» της Nour Kara (Ιράν). Το «Mother Water» είναι μια αλγοριθμική ηχητική σύνθεση βασισμένη σε μεταβλητές και εξισώσεις μοντελοποίησης της υδροδυναμικής ροής του ποταμού Πηνειού με ηλεκτρονικούς ήχους και ζωντανό Σάζι (Project «Ετεροτοπίες»).
Αμέσως μετά θα λάβει χώρα η Performance Χορού «Ode to Melancholy», ένα ντουέτο σε χορογραφία και μουσική σύνθεση του Κωνσταντίνου Γεράρδου, που δημιουργήθηκε προς αποφυγήν του αισθήματος της μελαγχολίας των ίδιων των δημιουργών του και αντλεί έμπνευση από τον πρόλογο του βιβλίου με τίτλο «The Anatomy of Melancholy» του Robert Burton. Χορεύουν η Πέπη Κέη και ο Κωνσταντίνος Γεράρδος.
Τέλος, στις 21.00, σε συνεργασία με το αναψυκτήριο του Μουσείου, θα συμπράξουν για να ξεδιπλώσουν τις μουσικές τους ο DJ Βαγγέλης Δεσκάτας και η Nour Kara.
Το πρωί της ίδιας μέρας θα πραγματοποιηθούν δύο εργαστήρια στον Μύλο του Παππά. Στις 11:00 – 12:00 το «CONTACT KIDS», ένα εργαστήριο για γονείς και παιδιά από 2 έως 6 ετών (κόστος συμμετοχής 5 ευρώ) και στις 12:30 – 14:00 το «Contact Improvisation – CATCHING THE WAVE», ένα εργαστήριο για ενήλικες και εφήβους από 15 ετών (κόστος συμμετοχής 10 ευρώ). Υπεύθυνος των εργαστηρίων είναι ο Κωνσταντίνος Γεράρδος, καλλιτεχνικός διευθυντής και χορογράφος της ομάδας χορού VIS MOTRIX.
Αφενός, το C.I. KIDS είναι μια κινητική δραστηριότητα που ενδυναμώνει τη σχέση γονέα και παιδιού. Αφετέρου, το C.I. είναι μια μορφή σύγχρονου χορού που βασίζεται στην επικοινωνία μεταξύ δύο κινούμενων σωμάτων που βρίσκονται σε σωματική επαφή και στη συνδυασμένη σχέση τους με τους φυσικούς νόμους που διέπουν την κίνησή τους – βαρύτητα, ορμή, αδράνεια. Είναι κατάλληλο για χορευτές, ηθοποιούς αλλά και για όποιον θέλει να γνωρίσει και να αναπτύξει τις κινητικές του ικανότητες.
Παράλληλα, στο πλαίσιο του BAZAAR η ομάδα Pokari Ρroject θα παρουσιάσει τη δουλειά της στις 12:00, στην αίθουσα σεμιναρίων. Πρόκειται για μια ομάδα χειροτεχνών, παραγωγών και επιστημόνων, η οποία στοχεύει στην αποκατάσταση της αξίας του πρόβειου μαλλιού.
Στις 13:00 μοναχές από την ΙΕΡΑ ΜΟΝΗ ΤΙΜΙΟΥ ΠΡΟΔΡΟΜΟΥ ΑΝΑΤΟΛΗΣ θα κινήσουν μία συζήτηση για την αυτάρκεια.

Το 9ο Φεστιβάλ OPEN NIGHTS είναι αφιερωμένο στη ΓΗ και πραγματοποιείται από τις 17 έως τις 27 Οκτωβρίου 2024. Το πλούσιο πρόγραμμά του περιλαμβάνει εικαστικά έργα, χορό, προβολές, μουσική, διαδραστικά projects, εργαστήρια και διαλέξεις.
Διοργανώνεται από την ομάδα OFF ART και την Αντιδημαρχία Πολιτισμού του Δήμου Λαρισαίων με την υποστήριξη του ΥΠΠΟ και της Περιφέρειας Θεσσαλίας και έχει ως βάση τον Μύλο του Παππά, τον πρότυπο χώρο πολιτισμού του Δήμου Λαρισαίων στην καρδιά της πόλης, ενώ δράσεις του πραγματοποιούνται, επίσης, στο Διαχρονικό Μουσείο Λάρισας, το WISEDOG, το καφενείο «η ΓΗ», το «Μπαράκι του Μύλου» και «στο Περίπου».
Περισσότερες λεπτομέρειες για το φεστιβάλ και το αναλυτικό πρόγραμμα θα βρείτε εδώ:
https://www.opennightsfestival.com/
https://facebook.com/events/s/open-nights-festival-vol9/1246298129836614/

2η Πανελλήνια Συνάντηση Μουσείων και Φίλων Μουσείων Εθνικής Αντίστασης
2024-10-19 10:00 - 2024-10-20 11:50 | Χατζηγιάννειο Πνευματικό Κέντρο, Λάρισα
19 και 20 Οκτωβρίου στο Χατζηγιάννειο Πνευματικό Κέντρο Λάρισας

Tη 2η Πανελλήνια Συνάντηση Μουσείων και Φίλων Μουσείων Εθνικής Αντίστασης με θέμα: «Μια ιστορία για την Απελευθέρωση: Τα Μουσεία παρουσιάζουν μια ιστορία για την Απελευθέρωση της πόλης τους», διοργανώνουν η Αντιδημαρχία Πολιτισμού του Δήμου Λαρισαίων, το Μουσείο Εθνικής Αντίστασης Λάρισας και ο Σύλλογος Φίλων Μουσείου Εθνικής Αντίστασης Λάρισας, τιμώντας την 80η επέτειο της απελευθέρωσης της Λάρισας από τη Γερμανική Κατοχή. Το συνέδριο θα διεξαχθεί το Σάββατο 19 και την Κυριακή 20 Οκτωβρίου, στο Χατζηγιάννειο Πνευματικό Κέντρο Λάρισας, (Ρούσβελτ 59) και ώρες το Σάββατο 10:00 – 13:30 και 17:30 -20:00 και την Κυριακή 10:00 -11:50.
Το συνέδριο τελεί υπό την αιγίδα της Περιφέρειας Θεσσαλίας.
Ακολουθεί το αναλυτικό Πρόγραμμα:

2η ΠΑΝΕΛΛΗΝΙΑ ΣΥΝΑΝΤΗΣΗ ΜΟΥΣΕΙΩΝ ΕΘΝΙΚΗΣ ΑΝΤΙΣΤΑΣΗΣ ΚΑΙ ΦΙΛΩΝ ΜΟΥΣΕΙΩΝ ΕΘΝΙΚΗΣ ΑΝΤΙΣΤΑΣΗΣ

Χατζηγιάννειο Πνευματικό Κέντρο

Σάββατο 19 Οκτωβρίου 2024

10:00-10:30
Προσέλευση και εγγραφές

10:30-11:00
Χαιρετισμοί

11:00-13:15
Α’ Συνεδρία: Τα Μουσεία Εθνικής Αντίστασης και οι Σύλλογοι Φίλων Μ.Ε.Α παρουσιάζουν την ιστορία της Απελευθέρωσης στην πόλη τους
Προεδρείο: Δεληζώνα Ζωή, Παπανίκα Εύη

11:00-11:15

Σύλλογος Ιστορίας και Μνήμης Εθνικής Αντίστασης (ΣΙΜΕΑ) – Βόλος
Νικολάου Αγγελική, Πρόεδρος ΣΙΜΕΑ
«19 Οκτωβρίου 1944: Η απελευθέρωση του Βόλου και οι σύγχρονες επιβιώσεις της μνήμης»

11:15-11:30
Φίλοι Μουσείου Εθνικής Αντίστασης και Σύγχρονης Ιστορίας Ρούμελης
Βακιρτζηδέλη Σοφία, Βιβλιοθηκονόμος ΜΑ, Γενικός Γραμματέας Σωματείου
Φίλοι Μουσείου Εθνικής Αντίστασης και Σύγχρονης Ιστορίας Ρούμελης
Κόκκοτα Βασιλική, Φιλόλογος, ΜΑ Δημόσια Ιστορία ΕΑΠ, Ταμίας Σωματείου Φίλοι Μουσείου Εθνικής Αντίστασης και Σύγχρονης Ιστορίας Ρούμελης
«Η “Αγία” Απελευθέρωση της Λαμίας. Ο θρησκευτικός και πολιτικός εορτασμός της 18ης Οκτωβρίου»

11:30-11:45
Εταιρεία Διάσωσης Ιστορικών Αρχείων Μακεδονίας, 1940-1974
Μηταφίδης Τριαντάφυλλος, Πρόεδρος Εταιρείας Διάσωσης
Ιστορικών Αρχείων Μακεδονίας, 1940-1974
«Η απελευθέρωση της Θεσσαλονίκης στις 30 Οκτωβρίου 1944
από τον ΕΛΑΣ»

11:45-12:00
Σύλλογος Φίλων Μόνιμης Έκθεσης «Νίκος Μπελογιάννης»
Γεωργιοπούλου Πουλχερία, Γραμματέας του Συλλόγου Φίλων της Μόνιμης
Έκθεσης «Νίκος Μπελογιάννης»
«Μια ιστορία για την απελευθέρωση της Αμαλιάδας. Χρήστος Αθανασόπουλος (Σαρλώ). Ο αντάρτης που έδωσε χέρι συγχώρησης στον φονιά του»

12:00-12:15
Διάλειμμα

12:15-12:30
Μουσείο Εθνικής Αντίστασης Ηλιούπολης
Καπετανόπουλος Περικλής, Δημοσιογράφος, Ιστορικός,
Υπεύθυνος του Μουσείου Εθνικής Αντίστασης Ηλιούπολης
«Η Ηλιούπολη της Αντίστασης»

12:30-12:45
Μουσείο Ολοκαυτώματος Βιάννου
Συγγελάκης Αριστομένους Αριστομένης, Πρόεδρος της Δ.Ε. του Μουσείου Ολοκαυτώματος Δήμου Βιάννου και Πρόεδρος του Δ.Σ. της Ένωσης Θυμάτων Ολοκαυτώματος Δήμου Βιάννου
«Μάχη της Κρήτης – Κατοχή – Αντίσταση – Ολοκαύτωμα – Απελευθέρωση:
Η Βιάννος στην πρώτη γραμμή του αγώνα και της θυσίας»

13:45-13:15
Μουσείο Ρέντη – Νίκαιας
Παπαθανασοπούλου Κυριακή, Διδάκτωρ Νεότερης Ιστορίας
Πάντειο Πανεπιστήμιο – Ειδική Συνεργάτης του Δήμου Νίκαιας Αγ. Ι. Ρέντη.
“Μνήμες από την απελευθέρωση στην Νίκαια”

13:15-13:30
Συζήτηση-Λήξη 1ης Συνεδρίας

13:45-14:30
Ξενάγηση στο Μουσείο Εθνικής Αντίστασης Λάρισας

17:30-20:30
Β’ Συνεδρία: Τα Μουσεία και οι Σύλλογοι Φ.Μ.Ε.Α παρουσιάζουν την ιστορία της απελευθέρωσης στην πόλη τους
Προεδρείο: Λάζου Βασιλική, Αράπκουλε Δέσποινα

17:30-17:45
Μουσείο Θυμάτων Ναζισμού Διστόμου
Παπαϊωάννου Αμαλία, Αρχαιολόγος, Επιμελήτρια Μουσείου Θυμάτων Ναζισμού Διστόμου
”Αντιμέτωποι με τις πληγές που άφησε ο κατακτητής.
Οι συνθήκες ζωής στο Δίστομο αμέσως μετά την Απελευθέρωση σύμφωνα με έκθεση του κοινοτικού συμβουλίου Λαϊκής Αυτοδιοίκησης»

17:45-18:00
Δημοτικό Μουσείο Καλαβρυτινού Ολοκαυτώματος
Γκρέστας Δημοσθένης, Ιστορικός
“Καλάβρυτα: Η επόμενη μέρα. Η εκπλήρωση ενός χρέους”.

18:00-18:15
Όμιλος Μελέτης Ολοκαυτώματος Κομμένου
Βλαχοπάνος Δημήτρης, Φιλόλογος, Συγγραφέας,
Πρόεδρος Ομίλου Μελέτης Ολοκαυτώματος Κομμένου
«Ολοκαύτωμα του Κομμένου, 16 Αυγούστου 1943: η επόμενη μέρα»

18:15-18:30
Διάλειμμα

18:30-18:45
Σύλλογος Φίλων Μουσείου Εθνικής Αντίστασης Λάρισας
Καρρά Αποστολία, Φιλόλογος, Γραμματέας Συλλόγου Φίλων των Μουσείου Εθνικής Αντίστασης Λάρισας
«Σταθμοί του αγώνα για την απελευθέρωση της Λάρισας, 1941-1944»

18:45-19:00
Προβολή βίντεο για τον Τάσο Μπουκουβάλα

19:00-19:15
Τάσος Κώστας
Ο πατέρας μου, ο αγωνιστής Μίμης Τάσος Μπουκουβάλας

19:15-19:30
Μουσείο Ολοκαυτώματος Βιάννου
Συγγελάκης Ι. Αριστομένης, Πανεπιστημιακός, Συγγραμματέας του Εθνικού Συμβουλίου Διεκδίκησης των Οφειλών της Γερμανίας προς
την Ελλάδα
«Αντίσταση, Μνήμη, Δικαιοσύνη: Η διεκδίκηση των γερμανικών οφειλών περισσότερο επίκαιρη παρά ποτέ!»

19:30-20:00
Συζήτηση

20:00-20:30
Μουσική εκδήλωση-αφιέρωμα στην Εθνική Αντίσταση
Μουσικό Σχήμα των Φίλων του Μουσείου Εθνικής Αντίστασης
Λάρισας
Μουσική επιμέλεια: Δαμιανός Τσιλφόγλου

Κυριακή 20 Οκτωβρίου 2024

10:00-11:50
Γ’ Συνεδρία: Η απελευθέρωση στην Ελλάδα και την Ευρώπη
Προεδρείο: Εμμανουήλ Κατερίνα, Καρρά Αποστολία

10:00-10:20
Χριστοφής Νίκος, Ph.D. Επίκουρος Καθηγητής Διεθνών Πολιτισμικών Σχέσεων στο Τμήμα Γλωσσικών και Διαπολιτισμικών Σπουδών του Πανεπιστημίου Θεσσαλίας.
Η Βρετανική πολιτική και η απελευθέρωση της Ελλάδας

10:20-10:40
Φλιτούρης Λάμπρος, Αναπληρωτής Καθηγητής Ευρωπαϊκής Ιστορίας Πανεπιστημίου Ιωαννίνων
«Οι δρόμοι της Απελευθέρωσης: οι ευρωπαϊκές πόλεις 1944-1945»

10:40-11:00
Αυγερίδης Μάνος, Ιστορικός, Διευθυντής Αρχείων Σύγχρονης Κοινωνικής Ιστορίας (ΑΣΚΙ)
«Απελευθέρωση: η εθνική επέτειος που δεν έγινε ποτέ»

11:00-11:20
Λάζου Βασιλική, Ιστορικός, Διδάσκουσα Τμήματος Πολιτικών Επιστημών ΑΠΘ
«‘Μη σφίγγετε αγανακτισμένοι τα τουφέκια σας’. Το ΕΑΜ- ΕΛΑΣ μπροστά στην πρόκληση της Απελευθέρωσης»

11:20-11:50
Συζήτηση
Λήξη εργασιών 2ης Πανελλήνιας Συνάντησης Μουσείων Εθνικής Αντίστασης και Συλλόγων Φίλων Μουσείων Εθνικής Αντίστασης

Ξενάγηση στο Διαχρονικό Μουσείο Λάρισας

ΠΑΙΔΙΚΗ-ΕΦΗΒΙΚΗ ΣΚΗΝΗ ΠΕΡΙΟΔΟΣ 2024-25 «Αγαπητέ μου Τσάρλυ, Καλά Χριστούγεννα»
2024-10-06 19:00 - 20:10 | Θέατρο «Κώστας Τσιάνος», Λάρισα
ΠΑΙΔΙΚΗ-ΕΦΗΒΙΚΗ ΣΚΗΝΗ
ΠΕΡΙΟΔΟΣ 2024-25

«Αγαπητέ μου Τσάρλυ, Καλά Χριστούγεννα»
Της Σοφιάννας Θεοφάνους
Θέατρο «Κώστας Τσιάνος»

Το θεατρικό έργο για παιδιά και εφήβους «Αγαπητέ μου Τσάρλυ, καλά Χριστούγεννα» της Σοφιάννας Θεοφάνους, ανεβαίνει στην παιδική – εφηβική σκηνή του Θεσσαλικού Θεάτρου σε σκηνοθεσία του Σίμου Κακκάλα, κατασκευή κουστουμιών – μασκών και σκηνικού της Μάρθας Φωκά και μουσική του Πέτρου Μάλαμα. Πρεμιέρα: 6 Οκτωβρίου στην σκηνή «Κώστας Τσιάνος».

Το έργο
Είναι ένα σύγχρονο έργο που βασίστηκε σε ιστορίες προσφύγων, οι οποίοι συμμετείχαν στα εργαστήρια που πραγματοποιήθηκαν στο Εθνικό Θέατρο την περίοδο 2018-2019. Έχει τιμηθεί με το Κρατικό Βραβείο Συγγραφής Θεατρικού Έργου για Παιδιά το 2020. Είναι γεμάτο χιούμορ και γενναιοδωρία που μιλά για την αγάπη, την φιλία, τις ανάγκες, την βαθιά επικοινωνία, την μοναξιά, την φαντασία, την ελπίδα, το όνειρο, τα κοινωνικά και πολιτισμικά στοιχεία, την δημιουργία ενός νέου κόσμου όπου κυριαρχεί η ανθρωπιά και η αγάπη.

Υπόθεση
Στη μέση του πουθενά συναντιούνται ένα αγόρι και ένα κορίτσι.. Τα δυο παιδιά προσπαθούν να επικοινωνήσουν με έναν τοίχο ορθωμένο ανάμεσα τους που εμποδίζει την οπτική επαφή. Αναγκάζονται να επικοινωνήσουν, να γνωριστούν, να μοιραστούν τα άγχη, τις αγωνίες, τις αναμνήσεις και τα συναισθήματα τους, τις ανάγκες τους, τα όνειρα τους για το αύριο, να ανταλλάξουν δώρα αλλά όχι βλέμματα. Ο τοίχος μοιάζει ανυπέρβλητος, πέφτει πυκνό χιόνι, τα παιδιά κρυώνουν. Θέλουν να συναντηθούν, να γνωριστούν, να κοιταχτούν στα μάτια, να αγκαλιαστούν και να ενώσουν τους κόσμους τους.

Ταυτότητα παράστασης
Κείμενο: Σοφιάννα Θεοφάνους
Σκηνοθεσία: Σίμος Κακκάλας
Μάσκες, σκηνικά, κοστούμια: Μάρθα Φωκά
Σχεδιασμός φωτισμών: Σοφία Αλεξιάδου
Μουσική σύνθεση: Πέτρος Μάλαμας
Παίζουν: Πέτρος Μάλαμας, Λυδία Βύρλα
Παραγωγή: Θεσσαλικό Θέατρο

Παραστάσεις πρωινές για σχολεία: 9.30 και 11.30 (Δευτέρα έως Παρασκευή)

Παραστάσεις ανοιχτές στο κοινό:
Κυριακή 6 Οκτωβρίου 7.00μ.μ.
Κυριακή 13 Οκτωβρίου 12.00μ.μ.
Κυριακή 20 Οκτωβρίου 12.00μ.μ.
Κυριακή 3 Νοεμβρίου 12.00μ.μ.
Κυριακή 10 Νοεμβρίου 12.00μ.μ.
Κυριακή 24 Νοεμβρίου 12.00μ.μ.

Διάρκεια παράστασης: 70΄
Τιμή εισιτηρίου για σχολεία: 5 ευρώ
Τιμή εισιτηρίου για ενήλικες:10 ευρώ (στις ανοιχτές παραστάσεις για το κοινό)

Εισιτήρια για τις Κυριακάτικες παραστάσεις more.com
https://www.more.com/theater/agapite-mou-tsarly-kala-xristougenna/

Τηλέφωνο ταμείου: 2410 533417

Χορηγοί επικοινωνίας:
ΕΡΤ, ΕΡΤ3, ΘΕΣΣΑΛΙΑ ΤΗΛΕΟΡΑΣΗ, FormediaTV, TRT, radioTRT, Εφημερίδα Ελευθερία,
Θεσσαλικέςεπιλογές, larissanet εφημερίδα, Larissanet.gr, Larissapress.gr, Formediaradio99,8, OnLarisa,.gr, Paidis.com, kosmoslarissa.gr, λαρισινά, larissorama.gr, TheNewspaper.gr, Ραδιοφωνικη λέσχη(Τρικάλων)97,6, Thelarissapaper.gr, radioΤύρναβοςfm103,8, Ραδιόφωνο 99,4 Πόλις, elassona884.gr, iLarissa.gr, τι Νέα Λάρισα; Larissa DeeJay95,7, Δημοτική Ραδιοφωνία Λάρισας 93,6, Musica Radio, Tirnavos Press, CAMPOS 97,8, larissaevents.gr

11η Biennale Νέων Ελλήνων Αρχιτεκτόνων
2024-10-05 10:00 - 2024-10-18 21:00 | Δημοτική Πινακοθήκη Λάρισας – Μουσείο Γ. Ι. Κατσίγρα, Λάρισα
Λάρισα 5-18.10.2024
Το Ελληνικό Ινστιτούτο Αρχιτεκτονικής σε συνέχεια της επιτυχημένης έκθεσης για την 11η Biennale Νέων Ελλήνων Αρχιτεκτόνων σε Αθήνα και Θεσσαλονίκη, παρουσιάζει στη Λάρισα ένα αντιπροσωπευτικό δείγμα των δραστηριοτήτων των Ελλήνων αρχιτεκτόνων κάτω των 45 ετών, όπως αυτό έχει συγκεντρωθεί στο πλαίσιο του ομώνυμου διαγωνισμού.
Σε συνεργασία με τον Σύλλογο Αρχιτεκτόνων Λάρισας και τη Δημοτική Πινακοθήκη Λάρισας – Μουσείο Γ. Ι. Κατσίγρα παρουσιάζει τα διακεκριμένα έργα και όλες τις συμμετοχές στο φιλόξενο χώρο της πινακοθήκης. Επιπλέον, εκτίθενται επιλεγμένα προπλάσματα των προτάσεων που ξεχώρισαν, προβάλλονται video των αρχιτεκτόνων που μιλούν για τη σύγχρονη ελληνική αρχιτεκτονική και παρουσιάζονται όλες οι μελέτες με σκοπό την ανταλλαγή απόψεων σχετικά με την ανάπτυξη της αρχιτεκτονικής σκέψης και την παραγωγή αρχιτεκτονικού έργου στην Ελλάδα σήμερα.
Τα μέλη της κριτικής επιτροπής, που εξέτασε διεξοδικά τα 165 έργα που υποβλήθηκαν στον διαγωνισμό και ξεχώρισε ως διακρίσεις τα 42 από αυτά, ήταν οι:
• Αναστάσιος Κωτσιόπουλος – Ομότιμος καθηγητής Α.Π.Θ. (συντονιστής)
• Αναστάσιος Τέλλιος – Καθηγητής Α.Π.Θ.
• Κωνσταντίνος Μωραΐτης – Ομότιμος καθηγητής Ε.Μ.Π.
• Μόρφω Παπανικολάου – Αρχιτέκτονας I.U.A.V.
• Δημήτρης Θωμόπουλος – Αναπληρωτής καθηγητής Α.Π.Θ.

Ημερομηνία: 5 – 18 Οκτωβρίου 2024
Δημοτική Πινακοθήκη Λάρισας – Μουσείο Γ. Ι. Κατσίγρα
Γ. Παπανδρέου 2, 41334 Λάρισα
Ωράριο λειτουργίας: Τρίτη έως Κυριακή 10:00-14:00 & 18:00 –21:00
Είσοδος ελεύθερη

Μια σπάνια συναυλία στο Δημοτικό Ωδείο Λάρισας από τη Χορωδία των Υπαλλήλων της Boeing
2024-09-28 20:00 - 22:00 | Δημοτικό Ωδείο Λάρισας, Λάρισα
Μια μεγάλη στάση θα κάνει στη Λάρισα, το ερχόμενο Σάββατο 28 Σεπτεμβρίου 2024 και ώρα 20.00 – Δημοτικό Ωδείο Λάρισας, που θα γεμίσει μελωδίες από τη Χορωδία των Υπαλλήλων της Boeing (Boeing Employees Choir), μια από τις κορυφαίες ερασιτεχνικές χορωδίες των Ηνωμένων Πολιτειών, που έρχεται για πρώτη φορά στην Ελλάδα, για μια σειρά έξι συναυλιών και υπόσχονται να μαγέψουν το τυχερό κοινό, που θα τις παρακολουθήσει, με ελεύθερη είσοδο για όλους.
Η Χορωδία των Υπαλλήλων της Boeing, με μια μακρά ιστορία που ξεπερνά τα 75 χρόνια, έχει κατακτήσει διεθνή φήμη για τις εξαιρετικές της ερμηνείες και τις περιοδείες της σε όλο τον κόσμο.
Αποτελούμενη κυρίως από εργαζομένους, συνταξιούχους και μέλη των οικογενειών τους, η χορωδία πραγματοποιεί περίπου είκοσι συναυλίες ετησίως με ρεπερτόριο που εκτείνεται από το Μπρόντγουεϊ μέχρι τον Μπαχ.
Αρκετές συναυλίες κάθε σεζόν είναι αφιερωμένες σε επισκέψεις σε οίκους ευγηρίας και άλλα κοινωφελή ιδρύματα, ενώ αναδεικνύουν την κοινωνική αλληλεγγύη, ως το υπέρτατο κοινωνικό αγαθό, για τη στήριξη ευπαθών ομάδων συμπολιτών μας. .
Διεύθυνση χορωδίας: Δρ. Ντέηβιντ Κράυσλερ, Συνοδεία στο πιάνο: Μπρόνγουιν Έντουαρντς.
Κατά τη διάρκεια της περιοδείας τους στην Ελλάδα, τα μέλη της χορωδίας θα έχουν την ευκαιρία να μοιραστούν την αγάπη τους για τη μουσική με το ελληνικό κοινό, παρουσιάζοντας ένα ποικίλο πρόγραμμα που περιλαμβάνει θρησκευτικούς ύμνους, σπιρίτσουαλς, αλλά και παραδοσιακά αμερικανικά τραγούδια. Έξι συναυλίες σε διάφορες πόλεις της Ελλάδας, θα προσφέρουν στους μουσικόφιλους μια μοναδική εμπειρία.
Όσοι τυχεροί θα βρεθούν το Σάββατο 28 Σεπτεμβρίου 2024 και ώρα 20.00 στο Δημοτικό Ωδείο Λάρισας θα απολαύσουν ένα μαγικό ταξίδι, που σπάνια συναντά κανείς, σε χορωδιακά σχήματα. Ήδη, η συναυλία παρουσιάστηκε στην Αθήνα το περασμένο Σάββατο 21/9/2024 , με εξαιρετική επιτυχία ,που «μάγεψε» τους εκατοντάδες φίλους της χορωδιακής μουσικής που έσπευσαν να την παρακολουθήσουν.

Λίγα λόγια για τον Μουσικό Διευθυντή Δρ. Ντέιβιντ Κράυσλερ

Ο Δρ. Ντέιβιντ Κράυσλερ ανέλαβε την καλλιτεχνική διεύθυνση της Χορωδίας Εργαζομένων Boeing το 2010 καθώς το σχήμα έμπαινε στην έβδομη δεκαετία της ύπαρξής του.
Για περισσότερα από 30 χρόνια ο Δρ. Κράυσλερ υπηρέτησε ως μουσικός διευθυντής χορωδιών στην Καλιφόρνια, το Όρεγκον και την Ουάσινγκτον, διευθύνοντας ένα ευρύ φάσμα ρεπερτορίου, συμπεριλαμβανομένου ενός μεγάλου αριθμού χορωδιακών-ορχηστρικών αριστουργημάτων.
Γεννήθηκε στο Πόρτλαντ και σπούδασε στο Πανεπιστήμιο του Ειρηνικού. Κατά τη διάρκεια της παραμονής του στην Καλιφόρνια, απέκτησε Μάστερ και Διδακτορικό στη Μουσική από το Πανεπιστήμιο της Νότιας Καλιφόρνια και ήταν διευθυντής της Los Cancioneros Master Chorale, της Marymount Palos Verdes Symphony και βοηθός διευθυντής της χορωδίας περιοδειών USC Concert Choir.
Ο ο Δρ. Κράυσλερ εργάστηκε στην εταιρεία Puget Sound Energy για είκοσι χρόνια, ως μέλος μιας μικρής ομάδας που υποστήριζε τα συστήματα υπολογιστών διαχείρισης ενέργειας. Συνταξιοδοτήθηκε πρώιμα το 2010 προκειμένου να αφιερώσει περισσότερο χρόνο στη μουσική.
Για περισσότερες πληροφορίες: Αναστάσιος Στρίκος E–Mail: tassos108@gmx.net

Επιμέλεια επικοινωνίας
Δίκτυο «Περραιβία»
ΚΩΝ. ΣΚΡΙΑΠΑΣ

Ημερομηνία και ώρα: Σάββατο 28 Σεπτεμβρίου 2024, 20.00
Τοποθεσία: Δημοτικό Ωδείο Λάρισας
Είσοδος ελεύθερη!

Παζάρι Λάρισας - Πάμε παζάρι με τη Γλυκερία από τη Δευτέρα 23 Σεπτεμβρίου
2024-09-23 20:00 - 22:00 | Σκεπαστή Αγορά Νεάπολης, Λάρισα
Με τη Γλυκερία ανοίγει φέτος το παζάρι Λάρισας
Πάμε παζάρι από τη Δευτέρα 23 Σεπτεμβρίου

Με την υπέροχη φωνή της Γλυκερίας θα γίνει η έναρξη του φετινού παζαριού της Λάρισας, τη Δευτέρα 23 Σεπτεμβρίου 2024, στις 8:00 το βράδυ στον χώρο που καταλάμβανε το λούνα-παρκ, στη Σκεπαστή Αγορά της Νεάπολης. Μαζί της θα είναι ο ταλαντούχος τραγουδιστής Χρήστος Μακρής και πολυμελής ορχήστρα.
Η χαρισματική ερμηνεύτρια Γλυκερία, που διακρίνεται για τη γνησιότητα, τη ζεστασιά και την αυθεντική ψυχαγωγία που χαρίζει στο κοινό της, παρουσιάζει ένα πρόγραμμα που επιμελείται ο Στέλιος Φωτιάδης, με γνωστά τραγούδια λαïκά –έντεχνα –παραδοσιακά και όλες τις επιτυχίες της: «Μέχρι να βρούμε ουρανό», «Δεν έχω πολλά», «Ό,τι αγαπώ είναι δικό σου», «Πάρε με απόψε πάρε με», «Η νύχτα μυρίζει γιασεμί», κ.ά.
Εκτός όμως από τις μεγάλες επιτυχίες της, παρουσιάζει ένα πρόγραμμα με τραγούδια μεγάλων Ελλήνων συνθετών, όπως του Χρήστου Νικολόπουλου, του Μάριου Τόκα, του Σταύρου Ξαρχάκου, του Μίκη Θεοδωράκη, κ.ά. Στο πρόγραμμα περιλαμβάνεται και μία ενότητα με υπέροχα Σμυρνέικα τραγούδια, όπως «Δημητρούλα», «Έχε γεια Παναγιά», «Τι σε μέλλει εσένανε», «Σ’ ́αγαπώ γιατί είσαι ωραία», κ.ά.
Η είσοδος για όλους είναι δωρεάν.
Υπενθυμίζεται ότι η διοργάνωση της Εμποροπανήγυρης Λάρισας 2024 γίνεται, φέτος, υπό την εποπτεία του Δήμου Λαρισαίων.

Ημερομηνία και ώρα: Δευτέρα 23 Σεπτεμβρίου 2024, 20:00
Τοποθεσία: Λούνα-παρκ, Σκεπαστή Αγορά Νεάπολης

11ος Μύλος Παραστατικών Τεχνών
2024-09-20 17:00 - 2024-09-29 22:00 | Μύλος του Παππά, Λάρισα
Ο 11ος Μύλος Παραστατικών Τεχνών από 20 έως 29 Σεπτεμβρίου στο χώρο του Μύλου του Παππά

Ο 11ος Μύλος Παραστατικών Τεχνών με θέμα “ΠΑΡΑΛΛΗΛΟΣ” θα πραγματοποιηθεί από τις 20 έως τις 29 Σεπτεμβρίου 2024, στο χώρο του Μύλου του Παππά. Πρόκειται για το ετήσιο φεστιβάλ για τις παραστατικές τέχνες που συνδιοργανώνεται από το Συνεργείο Μουσικού Θεάτρου και την Αντιδημαρχία Πολιτισμού του Δήμου Λαρισαίων, με την υποστήριξη του Υπουργείου Πολιτισμού.
Η θεματική που επιλέχθηκε για το 2024 είναι η ΠΑΡΑΛΛΗΛΟΣ, με την εστίαση να μετατοπίζεται από την Αθήνα στην ελληνική περιφέρεια, σε ένα πλαίσιο συγκέντρωσης και συνάντησης των ομάδων και καλλιτεχνών που δραστηριοποιούνται εκτός της πρωτεύουσας και την εγκαθίδρυση διαλόγου μεταξύ τους.
Το φετινό πρόγραμμα εστιάζει στις σύγχρονες παραστατικές τέχνες και περιλαμβάνει παραστάσεις θεάτρου, χοροθεάτρου και χορού, κουκλοθεάτρου, σύγχρονου τσίρκο από Ελλάδα και Ευρώπη (4 εκ των οποίων εκπροσωπούν θιάσους και ομάδες της περιφέρειας), προβολές, εργαστήρια, ένα πολυήμερο συμπεριληπτικό residency με την Βασιλική Μπαρά, καθώς και μια ημερίδα αφιερωμένη στις καλλιτεχνικές ομάδες της ελληνικής περιφέρειας και τις προκλήσεις που αντιμετωπίζουν.
Το αναλυτικό πρόγραμμα και πληροφορίες για τις ομάδες και τις παραστάσεις μπορείτε να αναζητάτε προσεχώς στην επίσημη ιστοσελίδα του φεστιβάλ: mpart.gr
Πρόγραμμα:

Ημερομηνία
Τίτλος
Σχήμα
Είδος εκδήλωσης

20/9/2024

17.00
Danceathon
Alma Libre
Χορός

21/9/2024

18.00

Εργαστήρι εναέριων ακροβατικών
Neque
Statera
Εργαστήρι

21.00
Προσοχή! Εκτελούνται Έργα
Εταιρεία Θεάτρου Τροχιές
Θέατρο

22/9/2024

21.00
Το κοσμικό αυγό
Neque
Statera
Eναέρια Κίνηση

23/9/2024

21.00
MPArt.OS- Παραστατικές Τέχνες στην οθόνη

Κινηματογράφος

24/9/2024

17.00

ImproLANDS: θεατρικός αυτοσχεδιασμός και κοινοτική ενδυνάμωση
Διεθνής κοινοπραξία ImproLANDS
Εργαστήρι Θεάτρου

21.00
Λώξη
Δ. Ζάχος-Θ. Καφετζής
Κινηματογράφος

25/9/2024

21.00
MPArt.OS- Παραστατικές Τέχνες στην οθόνη

Κινηματογράφος

26/9/2024

21.00
Maze
Unterwasser
Θέατρο Κούκλας- αντικειμένου

27/9/2024

20.00
Όνειρο Θερινής Νύχτας: από την αίθουσα στη σκηνή
ΣΜουΘ & Σκηνοβάτης-Έκφραση
Θέατρο και χορός για εφήβους
Παρουσίαση- Διαδραστικό Εργαστήρι

28/9/2024

21.00
Lust- παράσταση αποτέλεσμα καλλιτεχνικού residency
Β. Μπαρά
Χορός

29/9/2024

12.00
Ημερίδα Παραστατικές τέχνες στην περιφέρεια

Ημερίδα

20.30
NATURA MORTA
Synthesis 748
Χορός

22.00
Μουσική εκδήλωση – κλείσιμο του φεστιβάλ

Μουσική

Ημερομηνία και ώρα: 20-29 Σεπτεμβρίου
Τοποθεσία: Μύλος του Παππά

“Πάμε μια βόλτα στο φεγγάρι…” - Συναυλία με μουσική και τραγούδια του Μάνου Χατζιδάκι
2024-09-15 20:30 - 22:30 | Κηποθέατρο Αλκαζάρ, Κηποθέατρο Αλκαζάρ, Λάρισα, Θεσσαλία, 41447, Ελλάδα
Με μουσική και τραγούδια του Μάνου Χατζηδάκι θα γεμίσει την Κυριακή 15 Σεπτεμβρίου το κηποθέατρο «Αλκαζάρ». “Πάμε βόλτα στο φεγγάρι…” είναι ο τίτλος της εκδήλωσης που διοργανώνουν η Αντιδημαρχία Πολιτισμού του Δήμου Λαρισαίων και το Δημοτικό Ωδείο Λάρισας, στις 8:30 το βράδυ.
Ο Μάνος Χατζιδάκις, ο «Μεγάλος ερωτικός» της ελληνικής μουσικής, που πριν 30 χρόνια ξεκίνησε για το μεγάλο του «ταξίδι προς τα άστρα», θεωρείται ο πρώτος που με το συνθετικό του έργο συνέδεσε μεταπολεμικά, τη λόγια μουσική με τη λαϊκή μουσική παράδοση. Στη συναυλία θα παρουσιαστούν τραγούδια από “κύκλους τραγουδιών”, καθώς και τραγούδια και ορχηστρικά θέματα που γράφτηκαν για το θέατρο και τον κινηματογράφο.
Παίρνουν μέρος η Μικτή Χορωδία του ΔΩΛ, γνωστή στο κοινό της πόλης μας με τις πολλές και σημαντικές εμφανίσεις της και το Μουσικό Σύνολο «Ενωδεία» που το αποτελούν οι εξαίρετοι Λαρισαίοι μουσικοί: Ιωάννα Σιοπούδη (Πιάνο), Γιώργος Τσιαρδάκας (Φλάουτο), Μιχάλης Σαμπάνης (Κλαρινέτο), Φαίδρα Καρβούνη (Σαξόφωνο), Έφη Μηνά (Κόρνο), Χάιδω Ευθυμίου (Ακορντεόν), Βαγγέλης Τσιαπλές (Μαντολίνο), Σπύρος Καβαλλιεράτος & Θανάσης Καλαμπάκας (Κιθάρες), Ευδοκία Χώτα (Βιολί), Νίκος Νικολαΐδης (Τσέλο), Νάνση Χατζή (Κοντραμπάσο) και Γιάννης Μακρυγιάννης (Κρουστά). Συμμετέχουν οι τραγουδιστές Αντωνία Βισβίκη, Γιώργος Γάλλος και Ευλαμπία Ντούλα. Διευθύνει ο Δημήτρης Καρβούνης, ο οποίος έκανε και την ενορχήστρωση των τραγουδιών της συναυλίας και ο οποίος είχε τη μεγάλη τιμή να χαίρει της εκτίμησης του μεγάλου μας συνθέτη. Η αφίσα της συναυλίας είναι δημιουργία του Δημήτρη Λαπούση.
Όλοι οι συντελεστές της συναυλίας, που αγαπούν ιδιαίτερα το Μάνο Χατζιδάκι και την υπέροχη μουσική του, υπόσχονται να δώσουν τον καλύτερο εαυτό τους και να χαρίσουν στο κοινό της πόλης μας μια υπέροχη βραδιά πλημμυρισμένη απ’ τις μελωδίες του μεγάλου μας συνθέτη.
Η άδεια εκτέλεσης των έργων του Μάνου Χατζιδάκι, παραχωρήθηκε ευγενικά από τον κ. Γιώργο Χατζιδάκι.
Τιμή εισιτηρίου 12 €, μειωμένο 8 €
Προπώληση εισιτηρίων πραγματοποιείται στο Δημοτικό Ωδείο Λάρισας (2ος όροφος), Δευτέρα έως Παρασκευή και ώρες 10.00πμ – 13.00 και το Σάββατο 14 Σεπτεμβρίου από 11.00πμ έως 14.00

Ημερομηνία και ώρα: Κυριακή 15 Σεπτεμβρίου, 20:00
Τοποθεσία: Κηποθέατρο «Αλκαζάρ»

LAComicsFestival vol6
2024-09-06 18:00 - 2024-09-08 23:00 | Μύλος του Παππά, Λάρισα
Έρχεται το LAComicsFestival vol6 στον Μύλο του Παππά
Από 6 έως 8 Σεπτεμβρίου

Το LAComicsFestival, για 6η συνεχόμενη χρονιά, έρχεται στην πρωτεύουσα του Κάμπου, από το Σύλλογο Κόμικς και Τεχνών ΕΤουΚου σε συνεργασία με την Αντιδημαρχία Πολιτισμού Δήμου Λαρισαίων από τις 6 έως και τις 8 Σεπτεμβρίου, στο χώρο του Μύλου του Παππά.
Με την παρουσία 130 καλλιτεχνών στο Artist Alley, δωρεάν μουσικά lives & raps, graffiti στον προαύλιο χώρο του κτηρίου αλλά και έξω απ’ αυτό, διάφορες ομιλίες / εργαστήρια / παρουσιάσεις, stand up comedy, animations και πολλά πολλά ακόμα.
Επίσημος καλεσμένος του Φεστιβάλ θα είναι ο Santiago Oliveros γνωστός και ως Sako Asko, Κολομβιανός καλλιτέχνης και εικονογράφος. Η ακαδημαϊκή του κατάρτιση και το πάθος του για το σχέδιο, έχουν γίνει η βάση για μια μοναδική και συγκεκριμένη εικονογραφική γλώσσα, δημιουργώντας και γεννώντας έναν μικρό κόσμο από ανέκδοτες χρονογραφίες και αινιγματικούς μύθους.

Την εβδομάδα πριν την διεξαγωγή του LACF6, θα γίνει ένα pre festival mural, από τον Sako Asko, έξω από τον Μύλο του Παππά, επί της οδού Γεωργιάδου.

Αναλυτικά το πρόγραμμα έχει ως εξής:

Παρασκευή 06 Σεπτεμβρίου
18:00 – 22:00 Artist Alley / Καλωσόρισμα Μουσαφιραίων
18:00 – 22:00 Silkscreen Welcome / RZR DSGND
18:00 – 22:00 Game Spot / Morna / Εταιρία: Loom Interactive
18:00 – 20:00 Παιδικές Προβολές Animation / TAFestival
18:00 – 20:00 Ομιλία / Αντιδημάρχος Πολιτισμού Δήμου Λαρισαίων Θ. Ρετσιάνης και Παρουσίαση του Mural από τον Eπίσημο Kαλεσμένο Sako Asko
19:00 – 21:00 Drink (Beer/Soda/Water) & Draw / Νίκος Κουτσιόπουλος
21:00 – 23:00 Live / Eleonora Luca

Σάββατο 07 Σεπτεμβρίου
10:00 – 22:00 Artist Alley
10:00 – 21:00 Game Spot / Επιτραπέζια με τη Λέσχη Επιτραπέζιων Game-A-Lot (Βόλος)
10:00 – 22:00 Game Spot / Morna / Εταιρία: Loom Interactive
10:00 – 21:00 Βαψιματικές στον αύλειο χώρο, καθώς και πέριξ του Μύλου του Παππά (Grafitti: Sako Asko, Bogs, Ρεζώ, Serman, Nor (Krewns) / Wall Painting: Νικολής) / Συντονισμός ΕΤουΚρου
11:00 – 13:00 Παιδικές Προβολές Animation / TAFestival
11:00 – 13:00 Παρουσίαση / “Σκουριές : Μια Εθνογραφική Ιστορία – Κόμικς Εξορυκτικών Υποδομών στη Βόρεια Ελλάδα.” (Εκδόσεις του Κάμπου) / Λεωνίδας Οικονομάκης, Αποστόλης Ιωάννου, Μέλανδρος Γκανάς / Συντονισμός: Γιάννης Ιατρού
13:00 – 16:00 Sketch Event / “Στιγμιότυπα σε Μολύβι” / Εισηγήτρια: Δρ. Kristina Gedgaudaitė – Σκιτσογράφοι: Κλήμης Κεραμιτσόπουλος, Σταύρος Κιουτσιούκης, Αποστόλης Κεντρόπουλος
13:00 – 15:00 Ομιλία / “Πλάθοντας Συλλογικά Ουτοπίες” – Εικονογραφημένες Ιστορίες από το Χτίσιμο μιας Άλλης Οικονομίας / Συντονισμός: Γιώργος Μελισσουργός / Ομιλητές: Sow Segrine, Αναστασία Χαμαλίδου, Άλεξ Παζαΐτης, Γιώργος Μπέλλης
13:00 – 15:00 Εργαστήριο (Ηλικία 12+) / “Αλχημεία 1.0” – Μεταξοτυπία για Αρχαρίους / Εισηγητής: Σωτήρης Παπαευθυμίου
15:00 – 17:00 Ομιλία / “Πρέπει και Μπορώ!“ – H Ζωή και το Έργο του Μεγάλου Akira Toriyama / Εισηγητής: Γιάννης Ιατρού
16:00 – 18:00 Εργαστήριο (Ηλικία 12+) / Origami / Νίκος Ράπτης
17:00 – 19:00 Εργαστήριο – Ομιλία / Paste Up / “Gluemade 99%” / Pro Heroes 015 / Συντονισμός: Γιάννης Ιατρού
18:00 – 20:00 Παιδικό Εργαστηρίο / Παίζοντας με Doodles / Νίκος Κουτσόπουλος
19:00 – 23:00 ΕτΚ Raps Live vol.3 / Anser vs Eversor, Andri J, 1X1, Joz

Κυριακή 08 Σεπτεμβρίου
10:00 – 22:00 Artist Alley
10:00 – 22:00 Game Spot / Επιτραπέζια με την Λέσχη Επιτραπέζιων Game-A-Lot (Βόλος)
10:00 – 22:00 Game Spot / Morna / Εταιρία: Loom Interactive
10:00 – 22:00 Βαψιματικές στον Αύλειο Χώρο, καθώς και πέριξ του Μύλου του Παππά (Grafitti: Sako Asko, Bogs, Ρεζώ, Serman, Nor (Krewns) / Wall Painting: Νικολής ) / Συντονισμός ΕΤουΚρου
11:00 – 13:00 Ομιλία – Παρουσίαση / “Η Φωνή του Δράκου” / Αποστόλης Ιωάννου / Συντονισμός: Γιάννης Ιατρού
11:00 – 13:00 Παιδικές Προβολές Animation / TAFestival
13:00 – 15:00 Εργαστήριο (Ηλικία 12+) / Doodles για Eφήβους / Νίκος Κουτσόπουλος
13:00 – 15:00 Ομιλία – Παρουσίαση / Project “Σεισμοπλημμύρα” / Φορέας Υλοποίησης: Ελληνική Ομάδα Διάσωσης Καρδίτσας (ΕΟΔ Καρδίτσας)
15:00 – 17:00 Εργαστήριο / Ζωντανά Οπτικά – Live Visuals – Δημιουργία Συνθετικών Εικόνων σε Πραγματικό Χρόνο / Εισηγητής: Θωμάς Βαλιανάτος
15:00 – 17:00 Παιδικές Προβολές Animation / TAFestival
17:00 – 19:00 Παιδικό Εργαστήριο Κόμικς / Ιστορίες από τον Μύλο του Παππά / Μαρία Κισκίνη, Θεοδώρα Νότα, Αντώνης Γκαγκάρας
18:00 – 20:00 Εργαστήριο – Ομιλία / Sako Asko – Σχέδιο Για Όλους / Συντονισμός: Γιάννης Ιατρού / Μετάφραση: Αλεξία Παπαγεωργίου
19:00 – 21:00 Παρουσίαση / Κόμικς “Μελίανδρος και Ντέπυ” / Μελισσοκομικός Συνεταιρισμός Apis Era σε Συνεργασία με το Project ΙππόΚαμπος / Ιωάννης Σενκό
20:00 – 21:00 Stand Up Comedy / Μάνος Παπαδάκης
21:00 – 23:00 Closing Party / Dj Set by Astos
ΕΚΘΕΣΕΙΣ
Επίσημη Έκθεση / DA L.A. Ήλιος / Συλλογική / Project ΙππόΚαμπος
Έκθεση / Sako Asko – Παράθυρα / Ατομική / Project ΙππόΚαμπος σε συνεργασία με Σύλλογο Κόμικς και Τεχνών ΕΤουΚου
Έκθεση / Πρωτότυπες Σελίδες “ΣΚΟΥΡΙΕΣ” / Αποστόλης “Κότσιφας” Ιωάννου
Έκθεση / Hugo Pratt: Η Κληρονομιά, το Έργο, η Βιογραφία / Ιταλικό Μορφωτικό Ινστιτούτο Αθηνών, σε Συνεργασία με: CONG-Hugo Pratt Art Properties, Comicdom CON Athens, Εκδόσεις Μικρός Ήρως

**Η είσοδος είναι ελεύθερη για το κοινό στους χώρους του festival και η συμμετοχή σε ομιλίες, εργαστήρια, προβολές, lives και διάφορα άλλα events.

Ημερομηνία και ώρα: 6 – 8 Σεπτεμβρίου 2024, 18:00 – 23:00
Τοποθεσία: Μύλος του Παππά

Δείτε το χάρτη με τους χώρους:

Διεθνές Δίκτυο Αρχαίου Δράματος 2024
2024-09-05 18:30 - 2024-09-10 22:30
Διεθνές Δίκτυο Αρχαίου Δράματος 2024
«Προσεγγίσεις του αρχέτυπου μύθου»
Θεσσαλικό Θέατρο 5 έως 10 Σεπτεμβρίου 2024

«Προσεγγίσεις του αρχέτυπου μύθου» είναι το θέμα της φετινής τέταρτης συνάντησης του Διεθνούς Δικτύου Αρχαίου Δράματος, που πραγματοποιεί το Θεσσαλικό Θέατρο και διεξάγεται την περίοδο 5-10 Σεπτεμβρίου 2024, σε συνεργασία με την Εφορεία Αρχαιοτήτων Λάρισας, στο πλαίσιο της ειδικής Προγραμματικής Σύμβασης με το Υπουργείο Πολιτισμού. Κατά τη διάρκεια του προγράμματος θα πραγματοποιηθούν βιωματικά εργαστήρια και διαλέξεις σε φοιτητές/τριες του Τμήματος Θεατρικών Σπουδών του Πανεπιστημίου Πελοποννήσου και του Τμήματος Θεατρικών Σπουδών του Πανεπιστημίου Πατρών καθώς και εργαστήρια υποκριτικής και κίνησης για τους πολίτες.

ΤΟ ΘΕΜΑ
Σκοπός της φετινής διοργάνωσης είναι η έρευνα της σημειολογίας του αρχαίου μύθου μέσα από τις μεταγραφές του αρχαίου δράματος, εξετάζοντας σύγχρονα θέματα, όπως η κλιματική αλλαγή και η μετακίνηση πληθυσμών, με στόχο την εν δυνάμει δημιουργία πρωτότυπων κειμένων. Τα κείμενα τα οποία θα χρησιμοποιηθούν ως υλικό στα εργαστήρια και τις διαλέξεις αφορούν τη Μήδεια του Ευριπίδη και την Αντιγόνη του Σοφοκλή, καθώς και σύγχρονες μεταγραφές της παγκόσμιας δραματουργίας.
Η φετινή συνάντηση του Διεθνούς Δικτύου Αρχαίου Δράματος στοχεύει στην ερεύνα του βιωματικού υλικού ως βασικό εργαλείο δημιουργίας πρωτότυπης δραματουργίας.

ΟΙ ΔΡΑΣΕΙΣ
Τα μαθήματα θα πραγματοποιηθούν στους χώρους του Θεσσαλικού Θεάτρου και στο Β΄ Αρχαίο Θέατρο Λάρισας. Τα εργαστήρια ξεκινούν την Πέμπτη 5 Σεπτεμβρίου και ολοκληρώνονται την Τρίτη 10 Σεπτεμβρίου 2024.

Εργαστήρια φοιτητών – Εισηγητές
Γιάγκος Ανδρεάδης: Συγγραφέας, Ομότιμος Καθηγητής του Τμήματος Επικοινωνίας, Μέσων και Πολιτισμού.
Πωλίνα Κρεμαστά: Χορογράφος, Χορεύτρια, καθηγήτρια χορού.
Ρηνιώ Κυριαζή: Ηθοποιός, Σκηνοθέτιδα, καθηγήτρια Αγωγής Λόγου στη δραματική σχολή του Εθνικού Θεάτρου, Ωδείου Αθηνών και Νέλλης Καρρά.
Ελένη Μποζά: Σκηνοθέτιδα, καθηγήτρια Υποκριτικής, πρώην Διευθύντρια Σπουδών της Δραματικής Σχολής ΔΗ.ΠΕ.ΘΕ. Πάτρας – Ανώτερης Ιδιωτικής Σχολής Δραματικής Τέχνης, πρώην
Αναπληρώτρια Διευθύντρια σπουδών της Δραματικής Σχολής του Εθνικού θεάτρου.

Αλέξανδρος Σχισμένος: Διδάκτωρ Φιλοσοφίας, συγγραφέας, καθηγητής στην Ανώτερη Δραματική Σχολή Τεχνών 100.
Κώστας Τσιάνος: Σκηνοθέτης, Ηθοποιός – Χορογράφος.

Πρόγραμμα απογευματινών εργαστηρίων:
Στην ενότητα των δράσεων που απευθύνονται στους πολίτες, το πρόγραμμα διαμορφώνεται ως εξής:

Πωλίνα Κρεμαστά, εργαστήριο κίνησης με θέμα Απόγειος – μια πρακτική κίνησης και χορού για το Αρχαίο Δράμα.
Πέμπτη 5, Σάββατο 7 και Τρίτη 10 Σεπτεμβρίου, 18:30-22:30.

Ελένη Μποζά εργαστήριο Υποκριτικής με θέμα ΜΗΔΕΙΑ – Από τον μύθο στη σύγχρονη διακειμενικότητα.
Παρασκευή 6 και Κυριακή 8 Σεπτεμβρίου 2024, 17:00-20:30.

Διάλεξη του Αλέξανδρου Σχισμένου με τίτλο «Οι Μήδειες από τον Ευριπίδη έως τη Φράνκα Ράμε και τον Χάινερ Μίλλερ», τη Δευτέρα 9 Σεπτεμβρίου 2024 στις 17:00 στο Διαχρονικό Μουσείο. Η διάλεξη είναι ανοιχτή για όλο το κοινό.

Οι συμμετοχές των εργαστηρίων δεν θα ξεπερνούν τα 25 άτομα και θα τηρηθεί σειρά προτεραιότητας. Απαραίτητη η δήλωση συμμετοχής για τα εργαστήρια των πολιτών στον παρακάτω σύνδεσμο https://bit.ly/3XcsdHA.

Πληροφορίες στο 2410 621209
10:00 – 14:00 Δευτέρα έως Παρασκευή.

Ημερομηνία και ώρα: 5 – 10 Σεπτεμβρίου
Τοποθεσίες: Θεσσαλικό Θέατρο | Β΄ Αρχαίο Θέατρο Λάρισας

Συναυλία Στέφανου Κορκολή - Σοφίας Μανουσάκη στο Α' Αρχαίο Θέατρο Λάρισας
2024-08-31 21:00 - 23:30 | Α’ Αρχαίο Θέατρο Λάρισας, Λάρισα
Το Σάββατο 31 Αυγούστου 2024
Από το Δήμο Λαρισαίων και την Εφορεία Αρχαιοτήτων Λάρισας με δωρεάν είσοδο για το κοινό

Μία μοναδική συναυλία στον ιστορικό χώρο του Α΄ Αρχαίου θεάτρου Λάρισας, με τον διεθνούς φήμης συνθέτη και πιανίστα Στέφανο Κορκολή και τη σπουδαία ερμηνεύτρια Σοφία Μανουσάκη, διοργανώνει ο Δήμος Λαρισαίων με την Εφορεία Αρχαιοτήτων Λάρισας, το Σάββατο 31 Αυγούστου 2024, στις 21:00. (Ώρα προσέλευσης του κοινού 20:30). Ποιήματα και στίχοι που έγιναν πασίγνωστα τραγούδια ανοίγοντας τις ψυχές και την σκέψη μας.
Στη συναυλία θα ακουστούν συνθέσεις μεγάλων δημιουργών, όπως των Θεοδωράκη, Χατζιδάκι, Πλέσσα Μικρούτσικου, Λοϊζου, Λάγιου, Μαρκόπουλου, όπως επίσης και μελοποιημένα ποιήματα των Ο. Ελύτη, Κ.Π. Καβάφη, σε μελοποίηση του Στέφανου Κορκολή. Από τη βραδιά αυτή δεν θα μπορούσαν να λείπουν και αγαπημένες συνθέσεις του Στέφανου Κορκολή όπως το “θες”, “σβήσε το φεγγάρι” , “στους πέντε ανέμους” κ.α, όπως κι άλλα αγαπημένα διαχρονικά τραγούδια.
Ο Στέφανος Κορκολής δεν χρειάζεται ιδιαίτερες συστάσεις, αφού η πορεία του στη μουσική σκηνή είναι αναγνωρισμένη σε όλο τον κόσμο. Συνθέτης, πιανίστας και ερμηνευτής, έχει συνεργαστεί με πάρα πολλούς σπουδαίους καλλιτέχνες του ελληνικού πενταγράμμου, ενώ έχει γράψει πολλά τραγούδια τα οποία είναι διαχρονικές επιτυχίες. Ξεκίνησε τις μουσικές του σπουδές στο Ωδείο Αθηνών και συνέχισε στο Παρίσι με υποτροφία του Γαλλικού κράτους, δίπλα σε διάσημους καθηγητές όπως η Yvonne Lefébure, ο Pierre Boulez και ο Astor Piazzolla. Είναι πρεσβευτής της μουσικής του Μίκη Θεοδωράκη. Η Σοφία Μανουσάκη, με καταγωγή από τα Χανιά, έκανε μαθήματα στο ωδείο Χανίων όπου και διδάχτηκε θεωρία μουσικής, πιάνο, καθώς επίσης και μαθήματα φωνητικής. Κάθε φορά με τη φωνή της καθηλώνει τους θεατές.

Τραγούδι : Σοφία Μανουσάκη
Πιάνο – τραγούδι : Στέφανος Κορκολής
Ηχοληψία: Δημήτρης Δημητριάδης
Ενορχηστρώσεις : Στέφανος Κορκολής
Χορηγός της εκδήλωσης: “ΜΥΣΤΡΑ ΕΝΕΡΓΕΙΑΚΗ”

Η είσοδος για το κοινό είναι δωρεάν.
Υπενθυμίζεται ότι ο αριθμός των ατόμων που μπορούν να εισέλθουν στο Αρχαίο θέατρο είναι περιορισμένος, γι΄ αυτό θα τηρηθεί σειρά προτεραιότητας. Στις αρχές της επόμενης εβδομάδας θα ανοίξει η ηλεκτρονική πλατφόρμα για δηλώσεις συμμετοχής στην ιστοσελίδα του Δήμου Λαρισαίων.
Οι ενδιαφερόμενοι θα πρέπει, κατά την είσοδό τους στο θέατρο, να επιδείξουν το ηλεκτρονικό μήνυμα-απάντηση που θα τους αποσταλεί μόλις ολοκληρωθεί η κράτηση της θέσης τους και να έχουν μαζί τους κι ένα αποδεικτικό ταυτοπροσωπίας (ταυτότητα, δίπλωμα οδήγησης κλπ).
Επίσης, παρακαλούνται όσοι παρακολουθήσουν τη συναυλία να αποφύγουν τα υποδήματα με αιχμηρά τακούνια.

Ημερομηνία & Ώρα: Σάββατο 31 Αυγούστου 2024, 21:00. (Ώρα προσέλευσης: 20:30)
Τοποθεσία: Α’ Αρχαίο Θέατρο Λάρισας

«Ετεροτοπίες/ blinded by the moon» - Παράσταση και Σεμινάριο Χορού από τη Ρούλα Καραφέρη – Off Art
2024-08-25 18:00 - 19:30 | Θερινό στούντιο OFF ART, Μελίβοια, 400 03, Ελλάδα
«Ετεροτοπίες/blinded by the moon»
(Σε συνεργασία με το φεστιβάλ OPEN NIGHTS)

Παράσταση Χορού

Σκηνοθεσία – Χορός: Ρούλα Καραφέρη
Εικαστικό Βίντεο: Stephanie Maier (Γερμανία)
Music programming-σύνθεση-τραγούδι-εκτέλεση: Ρούλα Πίκουλα, Γρηγόρης Καραφέρης, Γιάννης Τρυφερούλης
Κοστούμι: Σίσσυ Ιωαννίδου

Σεμινάριο Χορού/Κίνησης:

( Για ενήλικες και εφήβους από 15 ετών)
Στοχεύει στη βελτίωση των μοτίβων κίνησης και της επίγνωσης του τρόπου χρήσης του σώματος.

Ημερομηνία & ώρα: Κυριακή 25 Αυγούστου 2024, 18:00-19:30
Τοποθεσία: Θερινό στούντιο OFF ART, Μελίβοια

Συναυλία της Billy Kark
2024-08-19 20:00 - 23:00 | Κάστρο Μελιβοίας, Βελίκα, 400 03, Ελλάδα
Η Billie Kark είναι μια νέα καλλιτέχνις, της οποίας το μουσικό όραμα είναι να αφήνει ελεύθερη τη φαντασία της για να δημιουργεί κάτι ασυνήθιστο και απροσδόκητο. Συνδέει δύο πολύ διαφορετικά μουσικά είδη: την ηλεκτρονική μουσική και το ελληνικό παραδοσιακό τραγούδι. Πειραματίζεται με ενδογενή στοιχεία όπως η πολυφωνία, οι ελληνικοί στίχοι και οι ιδιωματισμοί και μερικές φορές τοπικά όργανα. Πράγματα όπως η φύση, η λαογραφική παράδοση και η μαγεία είναι η πηγή της έμπνευσής της και τα αγαπημένα της θέματα είναι η ελευθερία, ο θάνατος και η αναγέννηση.

Ημερομηνία & ώρα: 19 Αυγούστου 2024, 20:00 – 23:00
Τοποθεσία: Κάστρο Μελιβοίας, Βελίκα

Συναυλία των Blues Trackers
2024-08-18 20:00 - 23:00 | Arioprino, Όσσα-Κίσσαβος, Καρίτσα, 400 03, Ελλάδα
Με πάνω από δύο δεκαετίες παρουσίας στο μουσικό προσκήνιο, οι Blues Trackers αποτελούν ένα από τα σημαντικότερα ονόματα της εγχώριας μπλουζ ροκ σκηνής. Με συνεχή αφοσίωση στην αυθεντικότητα του ήχου της εποχής των 70΄s το γκρουπ φλερτάρει με έντονες ηλεκτρικές διασκευές ενός σφιχτοδεμένου power trio που δεν διστάζει να ανοιχτεί ακόμη και σε μονοπάτια της funk και soul.
Με τέσσερα εξαιρετικά άλμπουμ και εκρηκτικές ζωντανές εμφανίσεις, οι Blues Trackers έχουν συνεργαστεί με διεθνή ονόματα όπως ο Louisiana Red, η Nelie Tiger Travis, οι Blue Roux κ.α έχουν ανοίξει συναυλίες για τους Glenn Hughes (Deep Purple), Dr.Feelgood κ.α και συνεχίζουν να προωθούν και να ζωντανεύουν τον ήχο μιας άλλης εποχής.

Ημερομηνία & ώρα: 18 Αυγούστου 2024, 20:00 – 23:00
Τοποθεσία: Εστιατόριο Arioprino, Όσσα-Κίσσαβος

Μουσικό πρόγραμμα με τον Σπύρο Καβαλλιεράτο, την Αντωνία Βισβίκη και τον Παναγιώτη Μπαλανίκα
2024-08-16 20:00 - 23:00 | Μεταξοχώρι, 400 03, Ελλάδα
Η Αντωνία Βισβίκη στο τραγούδι, ο Σπύρος Καβαλλιεράτος στο τραγούδι και την κιθάρα και ο Παναγιώτης Μπαλανίκας στο πιάνο, υπόσχονται ένα δροσερό μουσικό πρόγραμμα με αρώματα από τη Μεσόγειο, τη Λατινική Αμερική και με αγαπημένα ελληνικά τραγούδια που όλοι σιγοτραγουδούν.

Ημερομηνία & ώρα: 16 Αυγούστου 2024, 20:00 – 22:00
Τοποθεσία: Μεταξοχώρι
